recursal/SuperWikiNEXT-32B huggingface dataset:
| How to read a taxoboxHow to read a taxobox**楊梅** |
| --- |
| 一樖楊梅樹一樖楊梅樹 |
|
| **物種分類** |
| 

|
|  |
| 域(Domain): | 真核域 Eukarya |
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 殼斗目 Fagales |
|
|
|
|
|
|
|
|
| 科 | 楊梅科 Myricaceae |
|
|
|
|
|
| 屬 | 楊梅屬 *Myrica* |
|
|
|
|
|
|
|
| 種 | **楊梅 *M. rubra*** |
|

 |
|
| 二元學名 |
| ***Myrica rubra***(Lour.) S. et Zucc. |
|
|
|
|
|
|
|
|
|
|
|
|
|
|
|

**楊梅**（粵拼：joeng4 mui2\*4，廣州或佛山地區口音讀joeng4 mui2；學名：*Myrica rubra*）既係楊梅科楊梅屬嘅常綠喬木仔或灌木，喺中國嘅華東、華南、西南、華中嘅江西、湖南、貴州、四川；臺灣、及陝西漢中、甘肅武威細部分地區同埋日本、朝鮮、菲律賓地區入面都可以搵到。

名
-

佢嘅樣似水楊，加上味似[[話梅]而改成噉嘅名。

樣
-

佢啲枝葉比較茂盛，樹冠圓整。果有好多斑點，表面粗糙。

適應環境
----

植株都幾禁kam1旱同爛地。

用途
--

植株可以種喺庭院、草坪、路邊做綠化樹種，可以做廠礦綠化同城市隔音嘅樹種。果可以食得，酸甜適中，可以加工成楊梅乾、楊梅醬、蜜餞、重可以浸酒都得。

### 藥用

楊梅有止渴，和五臟嘅功效，可以解除身體入面嘅煩躁同腸胃嘅積食，甚至重可以去痰止嘔，解酒。

連出去
---


維基物種有資料講：***楊梅***

維基同享有多媒體嘅嘢：  
**楊梅**

* 楊梅 Yangmei 藥用植物圖像資料庫 (香港浸會大學中醫藥學院)
**陳思圻**（粵拼：can4 wai5 kei4，英文： **Vicky Chan**，原名**陳偉琪**，1991年5月21號—）係香港無綫電視前藝員，曾經移民加拿大，2011年溫哥華華裔小姐競選（中文：溫哥華華裔小姐競選）亞軍，跟住返香港參加過2013年度香港小姐競選（中文：2013年度香港小姐競選），因為傳聞有「神秘契爺」幫佢拉票，所以有傳媒話佢係「種票高手」，最後決賽攞第5，之後參加第27期無綫電視藝員訓練班做藝員，代表角色係處境劇《愛·回家之開心速遞》嘅「細龍太」，2021年離巢恢復自由身。

佢有玩開豎琴，2019年仲喺美國舉行嘅「WCOPA」世界表演藝術錦鏢賽中，憑豎琴表演攞咗冠軍。

生平
--

### 參加選美比賽

陳偉琪喺2011年參加溫哥華華裔小姐競選（中文：溫哥華華裔小姐競選），攞到亞軍、最上鏡小姐及最優雅模特獎。

之後陳偉琪返香港選2013年度香港小姐競選（中文：2013年度香港小姐競選），喺商場活動嘅投票攞到「現場最受歡迎佳麗獎」，最後決賽終攞到排名第5名，但觀眾投票分數中排名五強以外，只係喺男性觀眾投票排第6名。

### 喺選舉助選

喺加拿大陳偉琪曾為溫哥華市長選舉助選。到2012年香港立法會選舉，佢為「建築、測量及都市規劃界」民主黨參選人吳永輝做形象顧問。拍片教參選者點樣提升形象。

演出
--

 呢個表唔完整，歡迎**加料**。
### 電視節目（香港開電視）

* 2022年：《Summer Girls 2022》主持

### 電視節目（無綫電視）

* 明珠生活

### 電視劇（無綫電視）

* 愛·回家 飾 蚊蚊 （第498集）、蓮（第514集）
* 我們的天空 飾 雜誌社職員（第1-4集）、記者（第3集）
* 華麗轉身

參考
--

1. ↑  〈陳偉琪沈桂澄身材勁爆〉. 原著喺2014年3月16號歸檔. 喺2014年4月29號搵到.
2. ↑  花絮：克勤寸陳偉琪種票 互聯網檔案館嘅歸檔，歸檔日期2014年3月16號，.，蘋果日報，2013年9月2號
3. ↑  (20)陳偉琪總動員闔家種票，東方日報
4. ↑  〈【愛回家】細龍太世界賽Final Show片段曝光〉. 《明周娛樂》 (美國英文). 2019-08-02. 喺2020-01-20搵到.
5. ↑  選壇愛美神　搶票唔洗騰 互聯網檔案館嘅歸檔，歸檔日期2016年11月5號，.，蘋果日報，2012年8月24號

出面網頁
----

* 陳思圻嘅Facebook頁
* 陳思圻嘅Instagram頁
* 陳思圻嘅新浪微博
* 2013香港小姐競選- 陳偉琪Vicky Chan - 佳麗檔案- tvb.com
**超級英雄**（**Superhero**）係幻想出嚟嘅英雄角色。唔少地方都有佢哋嘅超級英雄，但因為文化唔同，所以超級英雄分成幾種地區嘅類別。

美國
--

美國嘅超級英雄多數都着緊身衣，以凸顯肌肉，好似超人、美國隊長等，但都有啲唔着緊身衣嘅，好似變形俠醫、雷神奇俠等。女嘅就多數着短袖嘅緊身衣，以凸顯身材，好似She-hulk同Wonder Woman等，亦都有啲會好似Spider-woman同Scarlet Witch咁樣着長袖嘅。

美國嘅超級英雄分三類：

* 先天超能力：例如雷神奇俠
* 後天超能力：例如變形俠醫、蜘蛛俠
* 冇超能力：例如鐵甲奇俠（Tony Stark）、蝙蝠俠

多數超級英雄都係後天超能力者，而冇超能力者就多數用高科技裝備或後天訓練彌補先天不足。用高科技裝備嘅超級英雄嘅例子有鐵甲奇俠，佢發明唔同嘅裝甲嚟對付唔同嘅敵人，例如發明過Hulkbuster嚟對付變形俠醫同Thorbuster嚟對付過雷神奇俠。而後天訓練嘅超級英雄就如鷹眼，透過訓練箭術同武術成為超級英雄。又用高科技裝備同後天訓練嘅超級英雄就例如蝙蝠俠，用高科技裝備同靈巧嘅身手成為超級英雄。

美國嘅超級英雄多數住喺同一個世界，例如驚奇漫畫嘅正統世界係Earth-616。

美國嘅超級英雄鍾意講力量，例如超人至少有1,000,000噸嘅力量。

日本
--

日本嘅超級英雄多數都係靠「變身」獲得超能力，好似幪面超人或戰隊之類。

有啲日本嘅超級英雄都鍾意講力量，好似幪面超人嘅拳擊力係3噸咁。

睇埋
--


維基同享有多媒體嘅嘢：  
**Superheroes**

* 奇幻
* 英雄射擊遊戲
華北風格麵食小食店
香港銅鑼灣嘅街上小食
**小食**係一種口味上具有獨特風格嘢食總稱，可以作為正餐以外之間嘅零食，亦可以係早餐、宵夜嘅主要嘢食。世界各地都有當地特色嘅風味小食，鮮明特色往往亦係當地觀光行銷嘅重點，以及所有遊子對於家鄉思念嘅「主要對象」。小食價錢平，一般人都買得起。有啲學者更將小食作為一種文化嘅現象研究。

有啲小食講求製作時間短或者可以儲存比較長時間，隨時都可以食，唔使好似煮正餐咁蹝時間。有啲中式小食由於取材比較普遍，好快流行到其他地區；但有啲小食由於口味獨特或者只係用當地材料，只可以局限喺一個地區。現代由於人口流動大，材料運輸方便，好多原本局限喺一個地區嘅小食，迅速向各地擴散。著名小食就靠口耳相傳而同大眾文化緊密交纏，甚至可能成為當地代表嘅飲食。

但係，小食發展到而家，喺一啲地區已經有咗另一種意思。雖然一樣係講究採用當地新鮮嘅食材，但喺製作方法繁複、作工講究，比講究飽肚嘅正餐更為繁瑣，係追求利潤嘅餐廳未必會賣。呢種小食，已經係一種地道飲食文化，絕非只係喺三餐之間填飽個肚，追求醫餓肚嘅層次。

點解會有小食
------

小食就地取材，通常能夠突出反映當地嘅物質同社會生活風貌；現代人食小食通常唔止為咗要食飽，而係因為貪食。遊客食小食除咗品嘗異地風味以外，重可以藉此了解當地風情。有啲人胃口細，或由於某啲疾病唔可以一次食太多嘢，三餐唔足以供應必要嘅營養，喺正餐以外需要以小食補充。

小食對生活嘅影響
--------

小食代表住人類文化生活嘅精緻化。隨住經濟發展，人類生活水平提高，食嘢喺日常生活中佔嘅比例越來越細，再加上工作緊張，啲人開始厭棄正餐青睐小食。因為小食唔使講究禮儀，隨時方便咁解決肚餓問題。但由於小食嘅營養唔全面，好容易得到，幾時要都得，好容易食得太多，所以小食可能亦係而家造成肥胖比較普遍嘅一種原因。

註
-

1. ↑  佛學大辭典（中文：佛學大辭典）、稗海、梁書、紅樓夢用過。

參考
--


維基同享有多媒體嘅嘢：
**Snack food**（類）

1. ↑  佛學大辭典·【小食】:（飲食）禪家早晨之食。亦云點心。海龍王經請佛品曰：「爾時海龍王白佛言：唯佛加哀，詣我宮中，屈神小食。」
2. ↑  【稗海·置垂盂鼻一常乃見稷女覽裳冰陌】：吾卯日小食時必至君家。
3. ↑  【梁書·卷八　列傳第二·昭明太子】:普通中，大軍北討，京師穀貴，太子因命菲衣減膳，改常饌爲小食。
4. ↑  【紅樓夢· 第六十二回　憨湘雲醉眠芍藥裀　呆香菱情解石榴裙】:二則天長了，姑娘們頑一回子還該點補些小食兒。
安德烈瑪麗安培
**安德烈瑪麗安培**（André-Marie Ampère，1775年1月20號—1836年6月10號），係法國物理學家，研究古典電磁學，電流單位安培就係用咗佢個名。

佢生於法國里昂。佢嘅阿爸非常有錢，係一個受過良好教育嘅商人，阿媽喺一個虔誠嘅信徒。由於當時法國係發生緊啟蒙運動，於是佢阿爸對佢嘅教育非常重視，仲親自教佢拉丁文。佢細個已經涉獵歷史、哲學同自然科學等各方面。

佢阿爸喺佢十一歲嗰時帶佢去里昂嘅圖書館，以滿足佢對數學嘅渴求，佢亦咁睇到伯努利同尤拉嘅作品。後來佢阿爸喺法國大革命期間，被推上斷頭台，令到安培受到重大打擊，有超過一年嘅時間都係痴呆。有一次佢突然睇到兩本著作Jean-Jacques Rousseau《Letters on Botany》同 Quintus Horatius Flaccus《Ode to Licinius》，令到佢即刻產生對學習植物同古典詩嘅興趣。

佢喺1799年娶咗Julie Carron，為咗生計，佢自己一個人去教書。四年後佢老婆就死咗，留低一個仔。1805年，佢去咗巴黎嘅綜合理工學院教書，1809年佢升職做教授。


|  |  |
| --- | --- |
|  | 呢篇同法國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係科學家楔位文。歡迎幫維基百科擴寫佢。睇 • 論 • 改 • 歷 |

1. ↑  "CATHOLIC ENCYCLOPEDIA: Ampere". *www.newadvent.org*. 喺2020-03-17搵到.
**朱權**（粵拼：zyu1 kyun4；1378年5月27號—1448年）係明太祖朱元璋第十七個仔，封寧王，叫臞仙，又叫涵虛子、丹丘先生。

生平
--

朱權塑像
《臞仙神奇秘譜》下卷
朱權能文能武，多才善謀。洪武二十四年（1391年），十三歲嘅佢被封做寧王，兩年之後去北方邊境嘅軍事重鎮大寧（今內蒙古寧城）就藩，「帶甲八萬，革車六千，所屬朵顏三衛騎兵皆驍勇善戰」。

建文元年（1399年），燕王朱棣起兵反叛，建文帝朱允炆驚朱權投奔朱棣，召朱權去京師，朱權唔肯去，對南京朝廷有觀望態度，被朱允炆削三護衛。另一方面朱棣亦都想攞到大寧騎兵助戰。同年朱棣率兵去大寧，朱權准佢入城見面。朱棣暗中派人交結朵顏三衛首領及同大寧駐軍。朱棣趁朱權出城送佢嗰陣出伏兵挾持朱權，將朱權同佢屋企人帶返北平（而家北京），同時收咗大寧諸軍同三衛騎兵自己用，實力大增。

朱棣稱帝之後，永樂元年（1403年）朱權搬去南昌，冇耐俾「人告權巫蠱誹謗事」，朱棣派人「密探無驗」，件事先算數。

朱權知皇帝朱棣對佢估估下，就黃老之術，「構精廬一區，鼓琴讀書其間」，諗住逃避殺戮。嗰陣江西南昌一帶好興淨明道，朱權就去參修淨明道，但係又驚驚下，喺明英宗正統十三年（1448年）病死。諡獻，叫寧獻王。世子朱盤烒早死，由個孫朱奠培繼承王爵。

朱權喺靖難之役入面被朱棣脅迫共同反叛，朱棣應承搞掂件事之後平分天下，但後來唔單只冇實踐諾言，重剝奪咗朱權嘅兵權，將寧王駐地移去南昌，朱權一直對呢樣嘢好嬲。重曾經上書明仁宗，俾人鬧。

作品
--

朱權著作好多，曾經編輯《通鑑博論》，寫咗《寧國儀範》、《家訓》、《文譜》、《詩譜》、《史斷》、《通鑒博論》、《漢唐秘史》、《琴阮啓蒙》、《神奇秘譜》、《茶譜》、《瓊林雅韻》、《神隱》、《太和正音譜》等幾十種著作，其中《太和正音譜》係戲劇史上重要嘅理論專著。

後代
--

朱權嘅後代朱宸濠起事，對抗明武宗（中文：明武宗），就係宸濠之亂，淨係三十五日，就被思想家王陽明平定，寧王封國被廢除。

著名畫家八大山人係佢嘅九世孫。

屋企人
---

### 老婆

* 妃張氏，兵馬指揮張泰嘅女，先薨

### 仔女

#### 仔

1. 莊惠世子朱盤烒（寧惠王）
2. 冇名，早死
3. 臨川康僖王朱盤燁
4. 宜春安簡王朱盤烑
5. 新昌安僖王朱盤炷
6. 信豐悼惠王朱盤㷬

#### 女

1. 14個女，都係郡主

參攷
--

1. ↑  《明史卷一百一十七·諸王二》：燕王謂權，事成，當中分天下。比即位，王乞改南土。請蘇州，曰：「畿內也。」請錢塘，曰：「皇考以予五弟，竟不果。建文無道，以王其弟，亦不克享。建寧、重慶、荊州、東昌皆善地，惟弟擇焉。」永樂元年二月改封南昌，帝親制詩送之，詔即布政司為邸，瓴甋規制無所更。已而人告權巫蠱誹謗事，密探無驗，得已。自是日韜晦，構精廬一區，鼓琴讀書其間，終成祖世得無患。仁宗時，法禁稍解，乃上書言南昌非其封國。帝答書曰：「南昌，叔父受之皇考已二十餘年，非封國而何？」宣德三年請乞近郭灌城鄉土田。明年又論宗室不應定品級。帝怒，頗有所詰責。權上書謝過。


|  |  |  |
| --- | --- | --- |
| **無**原因：明太祖冊封 | **明寧國國王**1391年－1448年 | 繼任：**孫靖王朱奠培** |
唔好同藥用大麻、 麻、 或 印度大麻搞亂。


| How to read a taxoboxHow to read a taxobox**大麻** |
| --- |
|  |
| 瀕危指標 |
| 最唔使理（Least Concern） (LC) |
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 真雙子葉植物 Eudicots |
|
|
|
|
|
| 目 | 薔薇類植物 Rosids |
|
|
|
|
|
|
|
|
| 科 | 大麻科 Cannabaceae |
|
|
|
|
|
| 屬 | 大麻屬 *Cannabis* |
|
|
|
|
|
|
|
| 種 | **大麻 *C. sativa*** |
|

 |
|
| 二元學名 |
| ***Cannabis sativa*** |
|
|
|
|
|
|
|
|
|
|
|
|
|
|
|

**大麻**（粵拼：daai6 maa4；學名：*Cannabis sativa*）係大麻科大麻屬嘅薔薇類草本植物，非常之粗生。呢種植物嘅原產地喺黃河流域，喺公元元年之前，就經過中亞地區甚至傳到歐洲同世界嘅邊個地方都有，喺國外重可以嗌**漢麻**（hon3 maa4）嘅名。大麻係中國入面最古老嘅其中一個栽培植物。

分佈
--

呢樖嘢主要喺亞洲嘅吉爾吉斯、阿富汗，中國嘅部分地區、印度同尼泊爾，重有歐洲嘅匈牙利、波蘭、保加利亞等地都見到佢。喺中國入面主要分佈喺安徽、河南、河北、山西、山東、黑龍江、內蒙古、陝西、四川等呢啲地方。

形態
--

佢嘅莖基係圓形，中間、梢係方形。佢嘅花屬單性，而且雌花同埋雄花都唔一樣嘅。雄花好似個圓錐形，雌花就好似個波或短嘅禾苗噉。喺結果嗰陣重生啲瘦嘅果出嚟，好似有棱嘅鵝春噉，粒核係深綠色。而且雄株又幼又長，纖維比較多，質量比較好重早熟添。雄株係嗌成「牡麻」，雌株係嗌成「子麻」。

藥用
--

內文：藥用大麻
雖然話大麻有鎮靜同興奮功能，性味甘平，重可以醫腸燥同埋便秘呢兩樣比較好，重可以降低血壓都得，但係長期用好容易上癮。因為佢有迷幻效果，甚至可以影響人嘅精神同埋生理。喺醫學嗰邊係成日用嚟搞止痛劑，重有喺精神科疾病同醫療癌症都有好明顯嘅研究作用。

毒品
--

大部份國家吸食大麻都係犯法嘅，但喺荷蘭同美國嘅科羅拉多州同華盛頓州，如果係因為醫療用途就可以喺法律範圍合法吸食大麻。

飲食
--

有啲地方興用藥性強嘅部分整嘢食，例如蛋糕；唔止要嚟令人興奮，亦有調味作用。大麻嘅種子並無上述毒性或藥性，係常見嘢飲火麻仁嘅原料。
**岑尚哲**（英文：**Kyle Shum**），藝名尚哲，香港男演員、編劇同模特兒。2023年12月28日，憑借源生罪獲得第15屆澳門國際電影節金蓮花最佳編劇獎。

簡歷
--

尚哲岀生於香港，曾經係全港跆拳道搏擊大賽中取得季軍，之後去澳洲留學，2014年於澳洲昆士蘭科技大學傳播與媒體科系畢業，大學時曾參加TVB全球華人新秀歌唱大賽（澳洲）攞第五。入行前一直跟唔同聲樂導師學唱歌同表演技巧，亦報讀演藝課程（主修演戲）同武打演員訓練，同時間為電影監製寫短篇電影。

2018年到美國荷里活拍攝短篇電影 ’We shall Overcome‘ 同喺當地電影學院交流。同年參與ViuTV選秀節目《Good Night Show 全民造星》，首輪表演自編劇本演出，得到五盞藍燈晉級。

2021年編劇電影《源生罪》(未上映)並飾演易子力一角，同任達華、曾江、鮑起靜、吳家麗、吳卓羲等資深演員合作，執筆嘅電影劇本入圍多個影展包括《第28屆明斯克國際電影節》競賽單元、《第15屆芝加哥亞洲躍動電影節》等。

同年，參與由HMVOD舉辦嘅選秀節目《敗者重生戰 Loser Reborn》以跳唱演出首名出線，晉級最後八強，獲節目安排去韓國Lionheart Entertainment特訓。

2022年完成咗香港電影製作發行協會嘅國際電影營銷證書課程；2023年入選咗國家藝術基金創意與喜劇人才培養項目，系統研習電影創意同創作方法論。

而家編寫緊多部同電影公司合作嘅劇本（動作、懸疑、劇情），同時以自由身接洽一切幕前工作。

演出
--

### 編劇作品

* 2023年：《源生罪》

### 電影

* 2023年：《源生罪》 飾 易子力

### 電視劇

* 2018年：ViuTV《Plan B》 飾 阿科

### 綜藝／實況娛樂節目

* 2014年：TVB《TVB全球華人新秀歌唱大賽（澳洲區）》第五名
* 2018年：ViuTV 《Good Night Show 全民造星》首輪自編劇本演出，獲五盞藍燈晉級。次回合繼續以表演戲劇演出，跌入復活區，於55強進40強回合被淘汰。
* 2021年：HMVOD 《敗者重生戰 Loser Reborn》初段抽籤分進唱演組，後被導師分進跳唱組。最終以首名成績出線，晉級最後八強，獲節目安排到韓國Lionheart Entertainment特訓，並將回港參與總決賽。

### MV

* 2018年：陳慧琳 做自己的太陽

### 舞台劇

* 2017：《變心》 飾 John
* 2018：《卡夫卡變形記 The Metamorphosis 2.0》 飾 說書人

### 廣告

* 2017：特強喜療妥
* 2017：舒麥加科技有限公司
* 2017：港鐵機場快線
* 2017：Digithereum國際金融
* 2017：Microsoft
* 2017：KUKA HOME
* 2017：Manulife 宏利金融
* 2018：大館
* 2018：Dragon Motor Services
* 2018：Kronenbourg 1664
* 2018：Bonaqua飛雪礦泉水
* 2018：Frequent Flyer
* 2018：豐澤電器
* 2019：耀才證券
* 2019：香港綠色建築議會
* 2019：衞生署控煙酒辦公室
* 2019：V City
* 2019：工業貿易處
* 2019：香港金融發展局
* 2020：ZA Insurance 眾安保險
* 2020：新生精神康復會
* 2020：跨部門反恐負責組

參考資料
----

出面網頁
----

* 岑尚哲喺香港影庫嘅資料（繁體中文 - 香港）
* 岑尚哲嘅Instagram頁
想搵第二個意思嘅話，請睇「**深閨夢裡人**」。

 《**深閨夢裡人**》（粵拼：sam1 gwai1 mung6 leoi5 jan4）
（英文：Till We Meet Again）係1954年嘅一齣黑白國語劇情片，由程步高執導，胡小峰、江樺主演。

情節
--

麗芳十五歲就結婚，老公何啟棠結婚後就漂洋過海，跟阿爸到外地打工。麗芳獨守空幃十五年；同家姑、姑仔玉珍、叔仔相依為命。當收到老爺來信表示就快返來，麗芳諗住終於可以見返個老公，但係返來嘅只係表哥耀庭。耀庭同玉珍好講得埋，靜靜話俾玉珍知：啟棠臨返來之前病死咗，何父、何母為咗留住個新抱，隱瞞個仔嘅死訊。玉珍好傷心，但係又怕麗芳難過，就將個秘密藏起來。三個月後，麗芳個老爺終於返來，麗芳又一次好失望。玉珍被阿爸迫佢嫁個華僑表哥，佢以麗芳為鑒，堅決唔嫁，言語間洩露咗阿哥啟棠嘅死訊。麗芳聽到之後大受打擊，最後鬱鬱而終。

演員陣容
----

|  |  |  |
| --- | --- | --- |
| **演員名** | **角色名** | **介紹** |
| 胡小峰 | 曾耀庭黃耀庭 |  |
| 江樺 | 麗芳 |  |
| 陳娟娟 | 何玉珍 |  |
| 姜明 | 黃廣曾新 |  |
| 龔秋霞 | 何太太 |  |
| 鐘燕生 | 何少棠 |  |
| 劉戀 | 黃太太曾太太 |  |
| 曹炎 | 阿飛 |  |
| 金露露 | 羅絲 |  |
| 李次玉 | 何松柏 |  |
| 黃芳 | 三姑 |  |
| 蔣褒曼 | 阿飛 |  |
|

參考
--

* 深閨夢裡人 (1954)（香港影庫 HKMDB）
* 相见欢 (1961)（豆瓣電影）
想搵第二個意思嘅話，請睇「**海雲臺 (搞清楚)**」。

**海雲臺區**（粵讀：hoi2 wan4 toi4 keoi1）係韓國釜山嘅市轄區。面積51.45km²，人口42萬（2013），佔全市人口12%。1976年畀釜山市直轄，1980年升做市轄區。

而家海雲臺係釜山嘅旺地，經濟發達。海雲臺海水浴場每年吸引韓國內外千萬遊客，係公認韓國最靚嘅海灘，除咗來玩水，每年新年日出都有好多人來呢度睇。因此海雲臺而家借旅遊商機發展釜山貿易。

海雲臺嘅冬柏島係2005年韓國APEC會議主辦地。同時呢度亦係釜山國際電影節嘅其中一個會場。因為風景好，呢度有好多豪宅，地價高，發展成海雲臺新市街地。

史
-

「海雲臺」箇名出自新羅末期嘅學者崔致遠，佢字「孤雲」，後改字「海雲」，佢罷官去伽倻山嘅時候途經呢度，見呢度景色咁靚就滯留咗落來，喺走之前，佢喺冬柏島南面嘅巖壁刻咗「海雲臺」三隻字，以自己嘅字幫當地起名。而家島上面嘅冬柏公園有佢嘅銅像。

海雲臺喺原三國時代屬長山國，統一新羅之後一直屬東萊郡，歷經高麗、朝鮮兩朝，東萊郡改過做東萊縣、東萊都護府等。朝鮮後期，屬東萊府東下面。1953年海雲臺設辦事處，1976年升爲市直轄，1980年升爲市轄區，1994年8月31號指定爲觀光特區，成爲有名嘅國際旅遊名勝。

### 年表

* 1942年10月，呢帶編入釜山府水營出張所。
* 1953年9月，成立**海雲臺出張所**，轄佑洞、中洞、佐洞。
* 1957年1月，釜山市劃區，改爲東萊區海雲臺出張所。
* 1963年1月，釜山升爲直轄市，慶尚南道東萊郡機張面松亭里劃入，改編成松亭洞。
* 1976年5月，升爲市直轄。
* 1978年1月，東萊區嘅盤如洞、盤松洞劃入。
* 1980年4月1號，從東萊區分離出**海雲臺區**，除咗原先出張所嘅轄地，外加石擡洞、栽松洞。
* 1994年8月31號，成爲觀光特區。

政區
--

海雲臺轄8箇法定洞，共計18箇行政洞。區府駐中1洞。

* 佑洞（1、2洞）
* 中洞（1、2洞）
* 佐洞（1、2、3、4洞）
* 松亭洞
* 盤如洞（1、2、3、4洞）
* 盤松洞（1、2、3洞）──包含咗法定洞石擡洞
* 栽松洞（1、2洞）

攷
-

* 海雲臺區府（簡體中文版）

| * 睇
* 傾
* 改
釜山政區 |
| --- |
| 區 | 北區 ‧ 釜山鎮區 ‧ 東區 ‧ 東萊區 ‧ 江西區 ‧ 金井區 ‧ 海雲臺區 ‧ 中區 ‧ 南區 ‧ 沙下區 ‧ 沙上區 ‧ 西區 ‧ 水營區 ‧ 影島區 ‧ 蓮堤區 |
| 郡 | 機張郡 |
和平門國際公園。
加方口岸。
和平門。
**和平門國際公園**（Peace Arch Provincial Park）係一個喺加拿大同美國邊境嘅國際公園，由位於北邊，由加拿大卑詩省管理嘅**和平門省立公園**（行政上屬於素里市，由卑詩省環境廳管理）同埋位於南邊，由美國華盛頓州管理嘅**和平門州立公園**（行政上屬於白靈市，由華盛頓州公園及康樂事務署）組成。和平門國際公園同時亦都係和平門（道格拉斯）邊境檢查站嘅所在地。卑詩省99號省道同華盛頓州5號州際公路喺伊度交匯。

遊客喺和平門國際公園（包括加拿大同埋美國兩部份）入面玩唔使通關，但係穿過邊境之後唔可以離開公園。要進入對方喺公園以外嘅領土，一定要去邊境檢查站通關。

邊境檢查站
-----

加美兩國嘅口岸分別位於和平門國際公園嘅北南兩端。加方口岸嘅正式名稱係「道格拉斯口岸」，而美方口岸嘅正式名稱就係「白靈口岸」。雙方口岸嘅檢查站都係24小時開放嘅。

和平門
---

和平門係和平門國際公園最重要嘅地標，喺正加美邊境線上面，喺1921年正式揭幕。和平門嘅加美兩邊分別刻咗兩句口號，喺加拿大一邊嘅口號係「同舟共濟」（Brethren Dwelling Together in Unity），喺美國一邊嘅口號就係「一個媽媽兩個仔」（Children of A Common Mother）。門裡面亦都刻咗兩句口號，東邊嗰句係「1814開放一百年1914」（1814 Open One Hundred Years），西邊嗰句係「希望呢幾道門永遠唔好閂」（May These Gates Never Be Closed）。

註解及參考
-----

### 參考

1. ↑  "DOUGLAS". 加拿大邊境服務署. 原著喺2017-06-03歸檔. 喺2017-02-06搵到.
2. ↑  "Blaine". 美國海關及邊境保衛局. 喺2017-02-06搵到.

出面網頁
----

* Peace Arch Provincial Park, British Columbia Ministry of Environment, Canada


維基同享有多媒體嘅嘢：  
**Peace Arch Park**
唔好同卡拉季、 卡拉奇、 或 卡拉OK搞亂。
1994年嘅卡拉季奇
着住卡拉季奇T-恤嘅後生
**卡拉季奇**（又譯**卡拉迪奇**）（塞爾維亞文：**Радован Караџић**，IPA: /râdovaːn kâraʤiʨ/，1945年6月19號—）係前波斯尼亞政治人、詩人、精神科醫生。由1995年開始俾海牙嘅戰爭罪行法庭通緝，指控佢涉及種族滅絕同埋戰爭罪行，包括策劃1992年至1995年圍攻薩拉熱窩嗰時殺死11,000人 ，1995年喺斯雷布雷尼察（Srebrenica）殺死8,000個回教徒。2008年7月21號卡拉季奇喺貝爾格萊德市郊嘅巴士俾人捉實，之後海牙國際法庭會引渡佢受審。

屋企
--

卡拉季奇1945年喺南斯拉夫嘅佩特尼察嘅農民家庭出世，老頭係二戰塞族游擊隊成員，對抗納粹德軍，卡拉季奇要到五歲嗰時先見返一路坐監嘅老頭。

簡歷
--

1971年，卡拉季奇喺薩拉熱窩大學醫學系畢業，做咗心理醫生，放工之後鍾意寫細路仔詩歌、劇本同埋塞族民歌，之後做埋詩人。1989年，卡拉季奇從政。到咗1990年代，南斯拉夫分裂，回教徒主導嘅波斯尼亞政府喺1991年宣布獨立，卡拉季即刻宣布成立波斯尼亞塞族共和國，由佢做總統。

攷
-


維基同享有多媒體嘅嘢：  
**Radovan Karadzic**

1. ↑  〈蘋果日報 - 兩岸國際 - 20080723 - 在波斯尼亞種族大屠殺　匿藏 13年 「歐洲拉登」卡拉季奇落網〉. 原著喺2008年7月25號歸檔. 喺2008年7月23號搵到.
2. ↑  "Serbia captures fugitive Karadzic". *BBC News*. BBC. 2008-07-21. 喺2008-07-21搵到. `{{cite news}}`: Check date values in: `|date=` (help)
3. 1 2  明報新聞網 - 國際 -「民族英雄」潛逃大膽照出書


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**廣州市第14中學**係中國廣東廣州冇咗嘅全日制中學，大清光緒卅一年（1905年）成立，1984年停辦，位置大概喺而家嘅越秀區惠福東路近廣州起義路口嘅位。

史
-

### 千頃小學堂

大清光緒卅一年（1905年），黃氏族人喺舊時嘅千頃書院位搞咗間學校，嗌**千頃小學堂**，但嗰時凈限招黃氏啲細路入學。後嚟隨住規模發展，喺1911年辛亥革命期間改名做**千頃國民學校**。直到1926年取消咗小學部兼改辦成新制初級中學，學校亦改名做**私立千頃中學**重喺三年後加開埋高中部。喺嗰時嚟講屬廣州市設備比較完善嘅私立中學之一。但1938年因廣州淪陷而搬到茂名一帶避難直到1946年秋搬返轉頭。

1949年10月14號，學校先後將高陽、培美、知行呢三間私立中學合併咗。

### 藹文中學

1947年，莫紀彭同胡根天返到廣州之後，用咗佢老婆嘅名嚟開辦學校，嗰時出現咗**私立藹文中學**。不過喺開辦第三年改名做**廣州市新民中學**。

### 兩校合併兼停辦

1953年，由於廣州市人民政府開始接手千頃同藹文兩間嘢，加上嗰時規定唔畀有私人機構而將兩間學校合併，改名做**廣州市第14中學**。期間佢一直係間獨立嘅公辦學校，1969年春因15中停辦，學校接收咗一大堆原先喺15中讀緊書啲學生同先生。不過喺1984年，由於廣州市教育局決定要重辦廣東華僑中學而將14中取消，令有住79年嘅14中正式成為歷史。

兩校合併之後，原先14中嘅校舍喺1985年拆咗。而佢隔籬嘅先賢千乘侯祠直到2009年俾越秀區人民政府發現先至重新關注。

睇埋
--

* 先賢千乘侯祠
* 廣東華僑中學

攷
-

1. ↑  你聽過康有爲、梁啓超，但是晚清還有一位奇人叫：黃嵩齡！[*失咗效嘅鏈*] 傳聲筒
2. ↑  百年家族史見證民族百年史 壹讀
3. 1 2 3  第六章 中学教育 互聯網檔案館嘅歸檔，歸檔日期2020年3月16號，. 廣州文史
4. 1 2 3  解读广州中学名录，透视教育百年发展 互聯網檔案館嘅歸檔，歸檔日期2020-03-16. 家长帮
5. ↑  東莞會刊[*失咗效嘅鏈*] ﹝台北市東莞同鄉會﹞
6. ↑  星火燎原馆：喧嚣时代的红色记忆 奥一网 （2013-04-23）
7. ↑  关于广州《先贤千乘侯祠》 互聯網檔案館嘅歸檔，歸檔日期2020年3月16號，. 花都梁氏宗亲会
**超級馬利奧樂園3：華利奧樂園**（日文：スーパーマリオランド3 ワリオランド；英文：Wario Land: Super Mario Land 3）係任天堂1994年1月21號喺Game Boy出嘅超級馬利奧樂園系列作品。

佢係第一隻由華利奧做主角嘅遊戲，亦係Captain Syrup（キャプテン・シロップ）同佢嘅馬仔Brown Sugar Pirates首次出場嘅遊戲。

雖然係叫「超級馬利奧樂園3」，但係馬利奧喺呢隻遊戲絕少出現。

簡介
--

華利奧樂園嘅故事係超級馬利奧樂園2：六個金幣（華利奧係呢隻遊戲嘅最後大佬）嘅延續。同之前嘅超級孖寶兄弟系列作品唔同，遊戲冇公主要救，而目的係令華利奧搵到越多嘅錢去買城堡，令馬利奧妒忌。另外華利奧亦可以儲「心」，儲到咁上下就可以獎隻。

成隻遊戲有40關（包埋隱藏嗰啲）。其中多個關有隱藏嘅寶箱，而嗰啲地方要用到鎖匙先至入到去。每個寶箱都有唔同嘅寶物，而寶物亦有唔同價值。

玩
-

華利奧嘅行動方式同馬利奧有唔同，其中之一係佢就噉掂啲敵人自己都唔會有事（掂到佢哋啲武器除外），而佢踩到敵人之後，重可以將佢哋拎起當武器用。

如果佢有10個或以上嘅錢，華利奧可以攞出一個值10個錢嘅銀仔，去開終點大門、開Check point又或者當武器用。佢掟出去嘅銀仔係可以收返。

華利奧可以攞一啲帽嚟同自己升級。噴射帽令佢可以喺個天飛一段距離、走得快啲，亦可以喺水入面用衝撞；火龍帽令佢可以噴火攻擊，就算落咗水都出到；牛角帽令佢更加大力，可以衝撞多一段距離、吊喺天花板同埋出重磧。另外，華利奧亦可以攞星星令自己變成無敵一段時間。

如果華利奧中招，就會縮細、冇帽戴同埋冇得出衝撞。喺縮細咗嘅情況下再中招就會死同埋跌晒喺嗰關搵到嘅錢。

秘技
--

入關卡後，禁start制，連按16吓select制，會出現一個小方格，禁住B制和方向制可左右移小方格，禁住B制和上下可改數值，最多99條命，999金幣，99個心，999時間。

同時禁AB制移到華利奧頭像，再住B制和上下可進行變身。

參考
--

1. ↑  Wario Land: Super Mario Land 3，MobyGames

出面網頁
----

* 超級馬利奧樂園3 華利奧樂園嘅官方網站
* 瑪利奧維基超級馬利奧樂園3：華利奧樂園
一隻響上海嘅雙峰駱駝
**砸冧駱駝嘅最後一條稻草**（粵拼：zaap3 lam3 lok3 to4 ge3 zeoi3 hau6 jat1 tiu4 dou6 cou2），係一句嚟自英文嘅慣用語，英文有三種講法，可以叫 The last/final straw that broke the camel's back，或者就咁 Straw that broke the camel's back。雖然英文仲有其他變種，下面會講，但而家已經冇咁多人用。

意思
--

意思即係話一啲後果或者大鑊嘢嘅出現，通常都唔係單單基於一個原因，而係有問題嘅個體一直以嚟都有好多唔掂嘅地方積埋積埋，又唔去處理佢哋，結果到之後出現咗一條導火線，就搞到所有隱憂一次過爆曬煲，一發不可收拾。

情況就好似駱駝出曬名大力，一條半條稻草唔會砸死一隻駱駝；不過當人將稻草一條一條咁加落度駱駝個背脊上面，啲稻草一定會越嚟越重，而最後隻駱駝一定會冧低。咁樣好明顯，隻駱駝冧低，並唔係因為嗰個人擺咗最後一條稻草上去，而係因為佢之前擺上去嘅全部稻草冚唪唥加埋好重。

而家啲人用呢句慣用語引申，話畀人聽唔好咁片面，以為爆大鑊之前發生嘅導火線就係件事嘅全部原因，叫啲人應該留意下件事發生之前嘅遠因同近因。

變種
--

呢句說話喺英文嘅變種好多，例如下面呢啲就係，全部都一樣好似上面咁解：

* "It is the last feather that breaks the horse's back" (1677)
* "It is the last straw that overloads the camel"，畀本書話佢係「東方諺語」(1799)
* "It was the last ounce that broke the back of the camel" (1832)
* "The last straw will break the camel's back" (1836)
* "As the last straw breaks the laden camel's back" (1848)
* "This final feather broke the camel's back" (1876)

仲有呢啲同原句差得遠啲嘅變種：

* "The straw that broke the donkey's back"
* "The last peppercorn breaks the camel's back"
* "The melon that broke the monkey's back"
* "The feather that broke the camel's back"
* "The straw that broke the horse's back"
* "The hair that broke the camel's back"
* "The last ounce broke the camel's back"

例子
--

### 歐洲

歷史學家一般將第一次世界大戰嘅爆發歸納到四個原因，分別係：

* 同盟制度
* 極端民族主義
* 軍事競賽
* 殖民地爭奪

至於波斯尼亞學生普林西普刺殺奧匈帝國皇儲斐迪南大公嘅薩拉熱窩事件，只被學界公論視為大戰嘅導火線，係奧匈帝國藉以向塞爾維亞王國宣戰嘅口實。

### 香港

2017年，香港試過有個出身破碎家庭嘅13歲男仔喺牛頭角屋企跳樓自殺。第二日《東方日報》同《晴報》都將呢單新聞嘅標題分別寫咗做「13歲仔玩手機遭薄責墮斃　單親慈母哭斷腸」同「13歲仔打機受責墮斃　社工籲忌說『無鬼用』」，並冇敘述長年家庭分裂持續對死者造成嘅壓力。

### 人際關係

內文：掟煲
台灣作家吳若權指出，直接將一對情侶推向分手結局嘅小事，通常都只係一條導火線，而唔係雙方出現感情破裂嘅主因。可能雙方一直以來已經有好多性格不合，甚至價值觀分歧等等原因而起嘅衝突，造成不斷積壓嘅壓力，搞到嗰一段感情越嚟越唔堅固，最後就因為一啲小爭執，而令關係走向終結。

### 網上

參考
--

1. ↑  Archbishop Bramhall, *Works* **4**:59, as quoted in George Latimer Apperson, *English Proverbs and Proverbial Phrases: A Historical Dictionary* (1929), reissued as *The Wordsworth Dictionary of Proverbs*
2. ↑  "On the Origin and Progress of Taxation", *The Scots Magazine* **61**:244 (April 1799) full text
3. ↑  Henry Lee, "An exposition of evidence in support of the memorial to Congress..." p. 12
4. ↑  book review, *The Dublin Review* **1** (May–July 1836) full text
5. ↑  Charles Dickens, *Dombey and Son*
6. ↑  Mark Twain , *The Adventures of Tom Sawyer*.
7. ↑  *Notes and Queries*, 1893: **8**:3:p. 48 (21 January 1893); **8**:3:118 (11 February 1893); **8**:3:p. 232 (25 March 1893).
8. ↑  Ralph Waldo Emerson, *Notes*
9. ↑  13歲仔玩手機遭薄責墮斃　單親慈母哭斷腸｜即時新聞｜港澳｜on.cc東網
10. ↑  13歲仔打機受責墮斃 社工籲忌說「無鬼用」 - 晴報 - 港聞 - 新聞頭條 - D170302
11. ↑  吳若權《幸福人哈啦》
12. ↑  〈分手最後一根稻草｜蘋果新聞網｜蘋果日報〉. 原著喺2020年3月28號歸檔. 喺2019年4月6號搵到.
鹹味嘅嘢食：  
**左上**係粵菜特色嘅鹹魚；**右上**係豉油撈飯；  
**左下**係煙肉；**右下**係炸薯條。
**鹹味**（粵拼：haam4 mei6），減筆**咸味**，係人類味覺可以感受到嘅一種味道，傾向會為人帶嚟快感。人同好多其他動物嘅脷上面有味蕾，味蕾接觸到食鹽—主要化學成份係氯化鈉（NaCl）—嗰陣隻動物就會感知到鹹味。

鹹响人類嘅飲食文化當中有相當重要嘅角色：世界各地嘅菜系都有用到鹹呢種味道，例如齋講粵菜就有鹹魚同鹹蛋等嘅嘢食，而且鹹味又可以帶出肉類嘅鮮味，所以煮飯整海鮮、煎蛋或者煲湯嗰時亦成日會用到鹽同生抽等嘅調味料，令食物有鹹鹹哋噉嘅味。

語文相關
----

喺廿一世紀初嘅中文當中，**鹹**呢隻漢字好多時會減筆寫做**咸**，噉做只不過係為咗方便速寫，**咸**呢隻字本身係解**全部，通通，所有**噉嘅意思，例如**老少咸宜**噉。

順帶一提，好多語言都會將鹹呢種味道稱為**鹽味**：例如日本話就係叫呢種味道做 **shio mi** 嘅，當中 **shio** 用平假名寫係**しお**shi o而用漢字寫就係**塩**—正正就係日本話**鹽**噉解；而鹹味喺英文入邊就係叫 **salty** 嘅—呢隻形容詞由 **salt**（**鹽**噉解）同 **-y** 呢段詞尾組成，成隻字就噉字面解係**似鹽嘅**噉嘅意思。

鹹味物質
----

內文：食鹽同氯化鈉

鹹味產生
----

內文：味蕾
睇埋：犒賞系統

健康考量
----

睇埋：高血壓同埋腎衰竭

引述
--

1. ↑  Suffixes. *Cambridge Dictionary*.

睇埋
--

* 快感
* 鹹水

| * 睇
* 傾
* 改
味 |
| --- |
| 基本味 | 
* 甜
* 酸
* 苦
* 鹹
* 鮮

 |
| 其他 | 
* 辣

 |
| 相關 | 
* 脷
* 味蕾
* 調味料

 |
| 味類 |
**麥理浩**，KT，GBE，KCMG，KCVO，PC，HonLLD，MA（**Crawford Murray MacLehose**，**Baron MacLehose of Beoch**，1917年10月16號—2000年5月27號）係英國外交官，第25任香港總督。

生平
--

麥理浩響英國蘇格蘭格拉斯哥出世，讀牛津大學；1939年加入殖民地部，派駐馬來亞。1941年派駐廈門任副領使以嚟，佢好多次派咗去東南亞同中國各地嘅領事機構。之後調返英國外交部。1971年被委任做香港總督，11月19號上任，連任三次，總共十年五個月，至1982年5月8號離港，係任期最長嘅港督。

1983年麥理浩爵士返英國後，獲英女王封為終身貴族。

2000年，麥理浩響蘇格蘭艾爾郡病死，享年82歲。

在港政績
----

麥理浩上任香港總督時，香港貪污風氣嚴重，成日有公僕向市民收「茶錢」。1973年，總警司葛柏涉嫌受賄，麥理浩爵士響第二年2月成立總督特派廉政專員公署，負責處理反貪污工作。1975年，香港政府終於將葛柏引渡返香港受審。

1970年代，香港人口劇增，麥理浩推行一系列措施減輕人口問題，當中包括「十年建屋計劃」（1972年）、發展新市鎮同埋興建地下鐵路（1979年）。1970年代中期，一啲中產市民唔想入住質素較差嘅公屋，但經濟能力又冇錢買樓，有見及此，麥理浩響1978年推出「居者有其屋」計劃。同年，佢推行九年免費教育政策，所有6至15歲細路必需接受教育。

由於麥理浩響呢段時間治績好好，為香港經濟起飛奠下基礎，有人將佢管治嘅十年形容為「麥理浩黃金十年」。

1979年年初，麥理浩訪問北京，同當時嘅中國領導人鄧小平商討香港喺1997年，即新界租借條約期限屆滿後嘅前途問題，係1949年中華人民共和國立國以來第一位到訪嘅港督。

屋企
--

麥理浩喺1947年同麥鄧麗娉（Margaret Noël Dunlop，通稱麥理浩夫人）結婚，有兩個女。麥理浩夫人喺2020年2月16號逝世。

名譽博士
----

* 香港大學名譽法學博士（1992年）

紀念建築
----

麥理浩熱愛行山。香港將一條由西貢北潭涌經九龍群山到屯門，全長約100公里嘅行山徑定名做麥理浩徑，紀念佢為香港作出嘅貢獻。北潭涌亦都有以佢老婆命名嘅麥理浩夫人渡假村。

參考
--

1. ↑  明報： 港督麥理浩（Sir Murray MacLehose）給港人黃金十年[*失咗效嘅鏈*]
2. ↑  前港督麥理浩夫人辭世　終年99歲，東方日報，2020年2月21號
3. ↑  〈麥理浩 - 檔案 - 名譽博士學位畢業生 - 香港大學名譽博士學位畢業生〉 (繁體中文). 香港大學. 原著喺2020年5月27號歸檔. 喺2020年5月25號搵到.

* 首任廉政專員姬達留給香港的遺產

出面網頁
----


維基同享有多媒體嘅嘢：  
**Murray MacLehose, Baron MacLehose of Beoch**

* 香港電台「港督麥理浩抵港及宣誓就職（1971年）錄音」（粵語及英語）

|  |  |  |
| --- | --- | --- |
| 前任：戴麟趾爵士 | 第25任香港總督1971年-1982年 | 繼任：尤德爵士 |

| * 睇
* 傾
* 改
香港總督 |
| --- |
| 砵甸乍 - 戴維斯 - 般含 - 寶寧 - 羅士敏 - 麥當奴 - 堅尼地 - 軒尼詩 - 寶雲 - 德輔 - 羅便臣 - 卜力 - 彌敦 - 盧吉 - 梅含理 - 司徒拔 - 金文泰 - 貝璐 - 郝德傑 - 羅富國 - 楊慕琦 - 葛量洪 - 柏立基 - 戴麟趾 -麥理浩 - 尤德 - 衛奕信 - 彭定康 | 香港總督旗（1959－1997） |
**潘鑾彬**pun1 lyun4 ban1（英文：**Pun Luen Pan**；綽號：**雙槍王**；出世：1974年）首次犯事（指政府有紀錄者）時得十二歲，因日後帶隊搞過令人震驚嘅打劫案傍綁架案各一單而出名，今陣有最少五重案底。雖然潘鑾彬嘅悍匪形象深入民心，但係有尐與其相識嘅社會賢達讚渠豪爽、浪漫傍愛妻。

潘鑾彬（以前）個老婆叫**方雯麗**（英文：**Fong Man Lai**），渠等生徂兩個女（大嗰個叫**潘欣賢**（英文：**Pun Yan Yin**；暱稱：Zoe），細嗰個叫**潘巧賢**（英文：**Pun Hau Yin**；暱稱：Irene））。於1994年4月27號，潘鑾彬喺法庭入面飲泣恁為方雯麗（仲有需要其照顧嘅潘欣賢傍潘巧賢）求情嘅感動場面一時成為佳話。

於1993年1月2號，有幾個鹹濕收數佬喺油麻地嘅某餐廳裏面對着方雯麗眼睺睺，引起爭執，有槍旁身嘅潘鑾彬傍三個拍檔跟着用槍柄打徂對方一身，隨後由於情緒依然高漲，即興老笠，威逼在場嘅卅九個顧客（包括劉家良、翁靜晶傍阮兆輝）交出財物；渠等帶着爾批約值卌七萬港幣嘅首飾、錶傍現錢，上徂的士走人；着軍裝嘅陳志文傍着便衣嘅湛匯槐好快趕到並將車截停，雙方隨即駁火，爾兩個差佬均俾子彈擊傷，然後班賊全身而退；過徂無幾耐，方雯麗傍潘鑾彬相繼落網：方雯麗嘅罪狀係管有軍火傍來自上述案件之賊贓；潘鑾彬毋止被追究上述案件嘅現場行動之責任，仲就另外兩單嘢被控告（其一話渠於1992年1月8號同最少兩條友合作，喺淺水灣用槍脅持目標，搶走歐威廉傍其保安嘅六千七百八十蚊港幣；其二話渠藏有於1992年2月14號被搶掠，位於鰂魚涌嘅某間金舖之失物）。渠等兩個都被捉徂去踎監：過徂一排，方雯麗上訴成功，擺脫全部罪名；潘鑾彬喺監獄之中得到十四K大佬曾榕（綽號：柳記松）賞識，成為渠嘅手下，於出冊之後喺油尖旺一帶撈黑。

於2002年1月5號，警員吳耀文傍高級督察杜力行等差人去尖沙咀某間的士高查牌時，喺場外遇到潘鑾彬傍其兩個同伴，要求睼渠等尐身份證時被拒絶，彼此初則口角，繼而動武；潘鑾彬其後被控告阻差辦公傍襲警兩條罪。於2002年9月4號，潘鑾彬夥拍三個人，喺尖沙咀冒充警察兼陀槍，將偏門商人林益明（綽號：左軚車大王）標參並勒索贖金，於禁錮期間毆打兼用刀恐嚇過渠，收到和利群商人連卓釗（綽號：連超、公海賭王）傍掩飾身份之高級偵緝督察王澍邦交出嘅五百萬港幣先至放人；為此，潘鑾彬好快就又一次被拉兼再次入冊。潘鑾彬而今已經出獄，可能同潘巧賢（等）一齊住喺某個位於油麻地嘅豪宅單位（，有KOL稱靠報料得知潘鑾彬同其他人組成徂另一頭家，不過方雯麗（等）嘅居所都係位於嗰個屋苑嘅，而儘管如此），四人（包括潘欣賢）之感情（似乎）依然融洽，又有江湖傳聞話潘鑾彬孭亙幾十萬港幣嘅蒲吧街數，亦有時事評論員嘅調查指用以購買或租用上述物業嘅財富之來源非常可疑。

注
-

為徂避免離題，除徂方雯麗以外，潘鑾彬嘅作案伙伴之下場一律略過。潘鑾彬之所以有「雙槍王」爾個朵，係因為渠（以前）經常喺條腰嘅兩邊各纜一枝黑星手槍，而且槍法毋錯，話毋定仲試過左手一把右手一把恁同警察火拼。

睼
-

* 蔡天鳳案嘅疑點傍爭議

攷
-

1. ↑  HKSAR v. Pun Luen Pan and Another (29/06/2005, CACC555/2003)
2. ↑  〈小資料：潘鑾彬犯案喜持雙槍 - 香港文匯報〉. *paper.wenweipo.com*. 原著喺2023-04-22歸檔. 喺2023-04-22搵到.
3. ↑  〈翁靜晶〉. *www.facebook.com* (英文). 喺2023-04-22搵到.
4. ↑  程嵐風 (2023-03-11). 〈蔡天鳳案丨翁靜晶曾與悍匪「雙槍王」對峙 賊王透過葉繼歡道歉〉. 《香港01》 (香港中文). 喺2023-04-22搵到.
5. ↑  《潘東凱：十年前認識潘巧賢父「雙槍王」，是股壇大鱷葉劍波好友；蔡天鳳案挖更多黑幫，「大飛」遊艇老闆是撐警政協；誰故意帶錯方向？絕非僅是謀財害命｜珍言真語 梁珍 ｜3.10.23》 (英文), 喺2023-04-23搵到
6. ↑  "Three accused of robbing actress". *South China Morning Post* (英文). 1993-01-21. 喺2023-07-14搵到.
7. ↑  R. v. Lam Ka Lok and Others (21/06/1995, CACC213/1994)
8. ↑  凌逸德 (2023-03-10). 〈蔡天鳳案｜潘巧賢被控協助罪犯 其父為「雙槍王」悍匪潘鑾彬〉. 《香港01》 (香港中文). 喺2023-04-22搵到.
9. ↑  《越爆越勁！鄺港智女友人父被指牽涉多宗大案，劉家良翁靜晶是受害人！| 夜間熱線20230310(C)》 (英文), 喺2023-04-23搵到
10. ↑  "Youths jailed for restaurant robbery". *South China Morning Post* (英文). 1994-04-28. 喺2023-04-23搵到.
11. ↑  "Man remanded over restaurant holdup". *South China Morning Post* (英文). 1993-01-20. 喺2023-07-14搵到.
12. ↑  〈特寫〉. *www.police.gov.hk*. 喺2023-07-14搵到.
13. ↑  "Film-maker in real-life robbery". *South China Morning Post* (英文). 1994-04-07. 喺2023-04-23搵到.
14. ↑  〈中冷槍致殘 仍走在最前 雄心「阿勇」再當藍帽子〉. *Yahoo News* (中文). 2012-07-02. 喺2023-07-14搵到.
15. ↑  HK, Channel C. (2023-04-17). 〈奇案悍匪雙槍王跟過14K猛將！曾襲警嘲：你咁低級 查乜L嘢｜19歲械劫與警駁火 9年後綁架潮州富商｜女兒捲蔡天鳳碎屍案｜潘鑾彬 | Channel C〉. *channelchk.com* (繁體中文). 喺2023-04-22搵到.
16. ↑  〈悍匪「雙槍王」重囚21年 - 香港文匯報〉. *paper.wenweipo.com*. 原著喺2023-04-24歸檔. 喺2023-04-24搵到.
17. ↑  〈G4貼身保護事主〉. *the-sun.on.cc*. 2003-12-05.
18. ↑  《Smart Travel娱乐八卦｜#蔡天鳳 案｜#第七位嫌疑犯 2 #潘女｜#翁靜晶 呼喝「#雙槍王 」 #劉家良 綁架左軚車大王｜關係密切｜#葉繼歡 ｜#即時新聞│#豪門秘聞｜#娛圈秘聞》 (英文), 喺2023-07-18搵到
19. ↑  《(繁簡字幕)3.15 獨家調查！【 雙槍王一家隱藏什麼秘密？ 】蔡天鳳案第7被告父親是潘鑾彬不可能是巧合，揭露潘氏一家更深層內幕！主持: Johnny Fok》 (英文), 喺2023-07-14搵到
20. ↑  〈四匪闖太平館 劉家良夫婦被洗劫〉. *Yahoo News* (中文). 2012-07-02. 喺2023-07-14搵到.
21. ↑  〈蔡天鳳碎屍案｜潘巧賢父親背景猛料 為悍匪「雙槍王」潘鑾彬〉. 《星島頭條》 (香港中文). 2023-03-10. 喺2023-04-23搵到.
金毛尋回犬
**金毛尋回犬**（Golden Retriever），或者**金毛**（Golden 或 Goldie），係比較受歡迎嘅狗種。用來搵水禽獵物返嚟（「尋回」嘅意思）。今時今日，金毛係最常見嘅家犬之一，因為容易養，好馴並且對主人要求唔多，只要定期運動，餵食同見獸醫檢查就可以。金毛嘅獨特之處在於得人鍾意嘅性格，同人以及其他狗都可以相處得好好。驚嗰陣會呱呱叫，金毛睇門口唔掂，因為太友善啦。容易訓練，因為天生鍾意討好主人，鍾意同人一齊，有人響度嘅時候會好開心，唔會忔人憎。

外形
--

金黃色長毛嘅金毛仔
金毛尋回犬係一種大型狗種，外形同拉布拉多尋回犬相似，後生嗰陣最似，而淺色嘅金毛更似。最明顯區別係金黃色嘅長毛。毛色喺淺金色到深黃色之間。美國狗舍俱樂部（American Kennel Club, AKC）標準規定金毛嘅毛皮係「豐富、有光澤、唔同層次嘅金色」（rich, lustrous golden of various shades），太淺或者太深色都唔得。

金毛尋回犬喺大概一歲就大定，喺約兩歲時到最大最重。雖然體形上喺兩歲成熟，性格上要到三歲以上先至完全成熟，而多主人話佢哋嘅狗一世都保持好似狗仔嘅特性。

* 標準高度係：
	+ 公：56 - 61 cm，乸：51 - 56 cm；
* 標準重量係：
	+ 公：29 - 34 kg，乸：27-32 kg。

性格
--

金毛尋回犬活躍好動，鍾意玩，但係有出奇嘅耐性，可以靜靜咁坐響道幾個鐘頭唔郁，就好似打獵時等獵物咁。可能係打獵嘅遺傳，游水亦好歡喜。金毛重極之想討好主人。

同拉布拉多一樣，金毛嘅智力、對人嘅感情、對細路嘅容忍度都好出眾，鍾意𠱁人，係天生嘅守護者，所以係優秀嘅狗醫生。不過，金毛成日要人陪著先至開心。響服從測驗中表現良好，可以係優秀嘅導盲犬。雖然可能唔夠拉布拉多尋回犬響野外測試（field trial）表現咁出色，以突出嘅嗅覺見稱，亦係出色嘅獵狗。

金毛鍾意玩接嘢，接返掉出去嘅棍、網球、飛碟，可以玩上幾個鐘頭都唔厭，特別係有水玩嘅時候。

今日嘅金毛尋回犬分成兩類：出賽嘅 show dog 和獵狗。Show dog 組嘅金毛尋回犬通常骨骼較大、較長、較重。香檳色嘅長毛受推崇。而另一方面，獵狗相對較細隻，腳較長，較深色。兩類從1960年代嘅著名金毛尋回犬分出來。而家，配種嘅人試圖將兩個分支變成一種多用途嘅尋回犬。

歷史
--

金毛尋回犬呢個品種喺蘇格蘭嘅 Guichan 呢個地方嚟，由 Dudley Majoribanks（後來嘅 Tweedmouth 勛爵）響 1835年配種出嚟。話說 Majoribanks 去英國海邊小鎮 Brighton 旅行，去馬戲團見倒俄羅斯牧羊狗表演，想買兩隻，馬戲團嘅訓練員唔想一竇狗分開，Majoribanks 就將成個馬戲團嘅狗都買晒返嚟配種繁殖。

雖然個故仔好浪漫，唔少人認為唔係真嘅。1952年，Majoribanks 後人將 1835年到 1890年嘅配種記錄公開，配種繁殖嘅品種之中係無俄羅斯牧羊狗份，所以個故仔係冇根據嘅。

1865年，最早將一隻叫 *Nous* 嘅攣毛尋回犬（wavy-coat retriever）狗公；同一隻叫 *Belle* 嘅特威德西班牙水獵犬（Tweed Water Spaniel）狗乸打種。特威德西班牙水獵犬而家已經絕晒種啦，但係嗰時喺邊境地區成日見倒。1868年，*Nous* 同 *Belle* 生咗一竇四隻黃色狗BB：*Crocus*、*Primrose*、*Cowslip*、*Ada*。以呢四隻狗為基礎，同愛爾蘭蹲獵犬（Red Setter）、沙色尋血獵犬（Bloodhound）、聖約翰水犬（St Johns Water Dog of Newfoundland）、士兵格獵犬（Springer Spaniel）、兩種攣毛嘅黑色尋回犬交配繁殖成一個新血統。Majoribanks 響裏面揀最理想嘅尋回犬出黎，佢嘅目標係要一種有活力、健康、易相處、乖、易訓練嘅狗。

1903年，英格蘭狗隻俱樂部首次接受金毛尋回犬註冊，叫做「平毛—金色」（Flat Coats - Golden）。1908年第一次展出，1911年被承認為一個新品種，叫「尋回犬（金色或黃色）」。1913年，金毛尋回犬俱樂部成立。1920年，正式改名做金毛尋回犬。

1881年，Hon. Archie Majoribanks 帶咗一隻金毛到加拿大，喺 1894年響美國狗隻俱樂部（AKC）註冊。係呢金毛第一次響呢兩個國家有記錄。1927年第一次響加拿大註冊，而安大略省嘅金毛尋回犬俱樂部（而家叫加拿大金毛尋回犬俱樂部）響 1958年成立。AKC 於1932年承認呢個狗種，美國金毛尋回犬俱樂 1938年部成立。

營救工作
----

由於呢種狗受歡迎，對純種金毛尋回犬嘅需求亦高，成為一個不幸嘅結果，每年好多金毛俾唔再鍾意佢哋嘅主人遺棄，好多都係比較老而要睇醫生嘅。閂咗嗰啲大型嘅、臭名遠播嘅配種工場（dog farm），成為另一個無家可歸金毛狗嘅來源。

作為回應，好多志願機構進行營救嘅工作，令到被遺棄嘅金毛俾人收養。呢啲組織一方面接受啲狗，令一方面同本地嘅動物收容所協議；保證啲狗得到善待而唔會被人道毀滅，獲救嘅狗隻就會放響寄養嘅地方，直到搵到一個永久嘅屋企為止，通常會篩選領養人，以保證為啲狗提供一個合適嘅家。呢啲一類嘅組織利用互聯網籌錢、教育、揾領養嘅人、宣傳佢哋嘅信息。

參考
--

1. 1 2  〈10大最適合新手飼養的狗狗(二)：金毛尋回犬〉. *www.bastillepost.com*. 喺2019-08-30搵到.`{{cite web}}`: CS1 maint: url-status (link)

出面網頁
----

* Information about the Golden Retriever
* 金毛尋回犬俱樂部（英文）
* 英國金毛尋回犬培育委員會（英文）
* 金毛尋回犬美國俱樂部（英文）
* GRCA 美國國家救援委員會（英文）
* 頂級金毛尋回犬網站（英文）
* 金毛尋回犬加拿大俱樂部（英文）
* 香港金毛尋回犬會
* 金毛尋回犬歷史（英文）
**張遠**，網名暱稱「**ffaarr**」，係中文維基百科嘅維基友，喺臺灣嘅批踢踢（中文：批踢踢）BBS就有「**哆啦王**」、「**叮噹王**」等稱號。佢嚟自中華民國臺北市，係國立臺灣大學歷史學研究所博士，喺德明財經科技大學通識中心做兼任助理教授。佢主要研究領域係清朝至近代嘅性別同通俗文化，著作有《近代平津滬嘅城市京劇女演員1900－1937》、《清中期北京梨園花譜中嘅性別特質想像》等。

由於經常喺批踢踢上回應同日本漫畫《多啦A夢》有關嘅奇特問題，張遠成為批踢踢上嘅知名人物之一。同時，佢長期參與中文維基百科嘅運作，從事管理員同行政員嘅工作；又長期參與台灣維基媒體協會，兼且喺2018年出任理事長，致力喺中文維基百科社群嘅發展。另外，佢亦係Wikia中文社群發展專員，以及係「哆啦A夢wiki」同「PTT鄉民百科」創辦人之一。佢曾經同「Lon」兩人合作推出《PTT鄉民大百科》一書，介紹批踢踢鄉民嘅流行用語。

參考
--


維基同享有多媒體嘅嘢：  
**Ffaarr**

1. ↑  劉嫈楓 (2014年8月). 〈台灣最大BBS站 ——PTT鄉民傳奇〉 (繁體中文). 《台灣光華雜誌》. 原著喺2018-02-16歸檔. 喺2018-02-15搵到.
2. ↑  〈臺大歷史系電子報 No.165〉 (繁體中文). 國立臺灣大學歷史學系. 2016-06-22. 喺2018-02-15搵到.
3. ↑  陳瑞霖 (2017-11-23). 〈PTT 斷線 5 日嘅影響？睇睇呢啲資深鄉民點樣講〉 (繁體中文). TechNews 科技新報. 喺2018-02-15搵到.
4. ↑  Ffaarr (2013年). 《《PTT鄉民大百科》》 (繁體中文). 臺灣臺北: 時報文化. pp. 第3頁. ISBN 978-9571358253. 喺2018-02-15搵到.
**政治諷刺**（英文：Political Satire）係一種專門喺政治議題入面苦中作樂嘅藝術表現手法。政治諷刺一般會用幽默、諷刺、誇張同埋嘲笑嘅手段嚟揭露政客嘅愚蠢行為同埋批評佢哋嘅惡習，尤其係一啲受到當代政治影響嘅熱門話題，目的係苦中作樂，從一般人控制唔到嘅政治問題裡面攞到樂趣。

喺眾多政治諷刺作品入面，政治諷刺漫畫特別鍾意攞當代政治熱門話題嚟搞笑，同埋表達箇中嘅無奈。而政治諷刺電影係通過喺政治話題裏面攞到娛樂成份嘅電影藝術。政治諷刺電影嘅表達手法通常係幽默、諷刺、誇張同埋嘲笑，目的係揭露同埋批評政客嘅愚蠢行為同埋惡習，特別係受到當代政治影響嘅熱門話題。

政治諷刺同政治抗議唔同，因為政治諷刺唔一為咗影響政治走向，好多情況下作者亦未必想咁做。喺本質嘅角度睇，政治諷刺本身好少可以俾到有建設性嘅政策同埋觀點。喺作者同埋讀者嘅角度，政治諷刺只係一種借政治嚟發揮嘅諷刺作品，主要係發洩不滿，揭露政治問題，而唔係提供政策同政治解決方案。

例子
--

### 政治諷刺漫畫

* 尊子喺香港明報嘅尊子漫畫
* Kevin Kallaugher（英文：Kevin Kallaugher）喺英國經濟學人嘅KAL's cartoon

### 政治諷刺電影

* 香港演員譚詠麟主演嘅台灣電影《假如我是真的》
* 法國圖像小說改編嘅《弊傢伙！史太林死咗》
* 差利諷刺納粹主義嘅《大獨裁者》
* 《大鈍裁者》
唔好同陳蕉琴 或 陳朝搞亂。
**陳朝琴**係臺灣政治人物，曾經係北投區豐年里里長。

經歷
--

* 北投區豐年里6、7、8屆里長
* 台北市北投區里長聯誼會會長
* 台北市慈善會常務監事
* 救國團北投團委會會長
* 2002年當選內政部績優里長

事件
--

### 涉嫌買兇殺害議員好友陳進棋

佢23歲參選北投豐年里里長，曾經得到由細玩到大，國民黨嘅陳進棋支持。但去到2002年，佢想參選台北市議員，引發尋求連任嘅陳進棋不滿，陳進棋認為兩人選票重疊，但陳朝琴堅持參選，2人恩斷情絕。之後陳朝琴買兇殺人，搵咗太陽會殺手董智泰，喺同年11月16號陳進棋一次競選連任嘅宣傳活動期間，當街開4槍狙殺陳進棋。佢初初仲喺靈堂飆戲假哭，令好多人都以為事件同佢無關，但最終殺手供出佢先係主謀。

### 被指恐嚇台北市議員王威中、高嘉瑜

喺2015年11月，台北市議員王威中、高嘉瑜揭露位在台北市忠孝東路4段嘅微風廣場有違建問題並且已經被罰款。王、高兩人之後爆料話，佢哋喺現場會勘嗰陣，陳朝琴約2人吃飯，又向對方暗示唔好喺市政總質詢時提出呢件事，令佢哋覺得被恐嚇。

參考
--

1. 1 2 3 4 5 6 7 8  〈陳朝琴花50萬殺議員友 靈堂飆戲假哭〉. 《華視新聞網》 (中文). 喺2023-03-17搵到.`{{cite web}}`: CS1 maint: url-status (link)


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of {{{alias}}}Biography icon | 呢篇同臺灣人相關文係楔位文。歡迎幫維基百科擴寫佢。睇 • 論 • 改 • 歷 |
呢篇文講哈利波特小說系列。想搵同名主角嘅話，請睇「**哈利波特 (角色)**」。
《**Harry Potter**》係英國作家J. K. Rowling嘅系列奇幻文學作品，一共有七集，佢係世界上最暢銷嘅小說系列，已翻譯成全球六十七個語言嘅版本。美國華納兄弟電影公司已經推出佢嘅電影版本，電影票房收入達七億美元或者以上。

系列講述一個叫哈利波特嘅男仔，佢本來以為自己係一個普通人，成日都要服待佢姨丈同佢嘅屋企人，後來佢發現原來佢自己係James Potter同Lily Potter生出嚟嘅巫師，之後佢就去咗一個叫霍格華茲魔法與巫術學院嘅地方，首先，哈利波特響火車月台入度識咗個叫榮恩·衛斯理嘅男仔，再響霍格華茲裏面識咗個叫妙麗·格蘭傑嘅女仔同叫跩哥·馬份嘅男仔，之後佢哋就展開咗一連串嘅大冒險…

哈利波特系列
------

全套書一共有七集，其中包括：

* 第一集：《哈利波特：神秘的魔法石》
* 第二集：《哈利波特：消失的密室》
* 第三集：《哈利波特：阿茲卡班的逃犯》
* 第四集：《哈利波特：火盃的考驗》
* 第五集：《哈利波特：鳳凰會的密令》
* 第六集：《哈利波特：混血王子的背叛》
* 第七集：《哈利波特：死神的聖物》

出版商
---

* 英國 英國：Bloomsbury
* 美國 美國：Scholastic
* 臺灣 臺灣：皇冠出版社
* 中國 中國：人民文學出版社

影響
--

* 以哈利波特系列內容命名嘅生物一覽

出面網頁
----

* Harry Potter書籍臺灣官方網站（正體中文 - 台灣）
* 《Harry Potter》電影中文官方網站：大陸、臺灣、香港
* Harry Potter Wiki（英文）
* 作者J. K. Rowling嘅官方網站（德文）（英文）（西班牙文）（法文）（意大利文）（日文）
* Official 華納兄弟Harry Potter電影官方網站
**三菱Delica**（日文：三菱・デリカ）係日本三菱汽車公司製造嘅輕型商用車，1968年7月1號開始出。

主要車型
----

### 第一代（1968年 - 1979年）

1968年出嘅Delica T100，有客貨車同輕型貨車兩種唔同款式。

* 第一代Delica Van第一代Delica Van
* 第一代Delica Truck第一代Delica Truck

### 第二代（1979年 - 1986年）

第二代Delica響歐洲個名係**L300**，包括孖尾轆柴油引擎貨車版本。1984年8月，由成龍、洪金寶、元彪主演嘅港產片《快餐車》（Wheels on Meals）就用呢款車改。1987年開始追加四輪驅動，通稱**Delica Starwagon**（デリカスターワゴン）。

* 歐洲版本嘅第一代L300歐洲版本嘅第一代L300
* L300 4WD澳洲版L300 4WD澳洲版
* L300 4WD澳洲版車尾L300 4WD澳洲版車尾
* 日本第二代Delica低床貨車 (後期版)日本第二代Delica低床貨車 (後期版)
* 臺灣版第二代Delica貨車臺灣版第二代Delica貨車

### 第三代（1986年 - 1999年）

第三代Delica係歐洲L300第二代車，佢叫做第二代Starwagon。呢款車開始加裝五片天窗（High Crystal Lite Roof）設計，主要裝備不變。1999年11月，日本開始停售L300，不過喺臺灣同中國大陸依舊繼續生產到依家。

#### 4WD版

* Delica Star Wagon JasperDelica Star Wagon Jasper
* 由日本入口到安大略省嘅一架Delica 4WD車由日本入口到安大略省嘅一架Delica 4WD車
* Delica 4WD尾門Delica 4WD尾門

#### 後輪驅動版

* 第三代Delica輕型貨車第三代Delica輕型貨車
* 喺紐西蘭見到嘅L300短陣客貨車喺紐西蘭見到嘅L300短陣客貨車
* L300標準頂短陣 (左)，半高頂超長陣 (右)L300標準頂短陣 (左)，半高頂超長陣 (右)
* L300 2.5D 半高頂超長陣L300 2.5D 半高頂超長陣

#### 臺灣版（1986年 -）

* 臺灣版三菱Delica貨車臺灣版三菱Delica貨車
* Delica DHL客貨車Delica DHL客貨車
* 2019年嘅第三代Delica貨車2019年嘅第三代Delica貨車
* 2019年嘅第三代Delica客貨車車頭2019年嘅第三代Delica客貨車車頭
* 2019年嘅第三代Delica客貨車車尾2019年嘅第三代Delica客貨車車尾

#### 中國大陸版（1999年 -）

* 由中國東南汽車製造嘅Delica由中國東南汽車製造嘅Delica
* Delica車尾燈 (尾門魚眼鏡已除下)Delica車尾燈 (尾門魚眼鏡已除下)

### 第四代（1994年 - 1999年）

內文：三菱Delica Spacegear
第四代Delica備有長陣豪華版**Super Exceed**（歐洲車款叫做**L400**）同埋短陣4WD版，又稱**Delica Spacegear**（デリカスペースギア）。佢主要採用白色，或者係單色同雙色塗裝嘅設計。

* 三菱L400 Super Exceed三菱L400 Super Exceed
* Delica Space Gear短陣版Delica Space Gear短陣版
* Delica Space Gear 2.8長陣版Delica Space Gear 2.8長陣版
* 響英國曼徹斯特嘅一架Space Gear響英國曼徹斯特嘅一架Space Gear

OEM車款（1999年 - 2007年）
--------------------

1999年到2007年所推出產品已經開始採用萬事得Bongo第三代嘅OEM版本，佢個名叫做**Delica Cargo**（デリカカーゴ），而且係日產汽車第四代Vanette嘅兄弟車。

* 日產Vanette 4WD 車尾日產Vanette 4WD 車尾
* 1999年推出嘅短陣版Delica Cargo1999年推出嘅短陣版Delica Cargo
* 第二代三菱Delica Cargo半高頂超長陣第二代三菱Delica Cargo半高頂超長陣
* 萬事得Bongo Brawny車尾萬事得Bongo Brawny車尾

第啲版本
----

### Delica D:5（2007年 -）

內文：三菱Delica D:5
2007年1月喺日本發表嘅車款已將客貨車轉作多功能旅行車，動力輸出改用咗直四Mivec引擎；由於呢架車本身屬於日本第五代款式，所以又稱呼作「Delica D:5」。

* 三菱Delica D:5車頭（前期型）三菱Delica D:5車頭（前期型）
* 三菱Delica D:5車尾（前期型）三菱Delica D:5車尾（前期型）

### Delica D:2（2011年 -）

內文：三菱Delica D:2
2011年由日本鈴木汽車公司提供OEM版本，原裝版本係鈴木Solio。

* 三菱Delica D:2 HYBRID MZ（第三代）三菱Delica D:2 HYBRID MZ（第三代）

### Delica D:3（2011年 - 2019年）

內文：三菱Delica D:3
2011年到2019年開始由日產汽車提供NV200 Vanette嘅OEM版，又稱Delica Van（デリカバン）。

* 三菱Delica Van三菱Delica Van

模型商品
----

2001年9月，日本青島文化教材社（Aoshima）推出1:24嘅組合模型車。

睇埋
--

* 萬事得Bongo
* 日產Vanette

參考
--

1. ↑  全新三菱L300客貨兩用車 (1979年9月) - 極力子 Facebook

出面網頁
----

* 三菱Delica客貨車 - 台灣版
* 三菱Delica貨車 - 台灣版
**馬真拿**（**Carlos Marchena López**，**卡路士 馬真拿 盧比斯**，1979年7月31號—）係西班牙足球員，長時間效力西班牙球隊華倫西亞。佢亦曾係西班牙國家隊嘅成員之一，司職後衛或防守中場。

球員生涯
----

### 球會

馬真拿嘅職業生涯起源於出生地嘅一間球會—西維爾，18歲嘅時候提升上當時喺西乙嘅西維爾一隊。1999/2000賽季，首次代表西維爾喺西甲上陣，嗰場係西維爾重返西甲嘅第一場比賽，亦係佢第一場嘅西甲比賽，對手係皇家蘇斯達，結果打成2:2平手。

但西維爾喺嗰個賽季護級失敗，需要降班，馬真拿離開母會西維爾加盟賓菲加。

經過短短一個賽季後，華倫西亞希望收購馬真拿作為杜杰錫嘅替補，最終華倫西亞用沙豪域交換馬真拿。

馬真拿加盟華倫西亞上陣十六場聯賽。第一年就迅即幫球會奪得三十年以來首個西甲錦標。馬真拿好快成為球隊主力，夥拍當時嘅世界最佳後衛阿耶拉。兩年之後，佢幫華倫西亞一次過羸咗西甲冠軍同歐洲足協盃冠軍。雙冠王咁好嘅成績全賴球隊有一條穩固防線，重俾人叫做鋼鐵防線，西班牙更有媒體更認為呢條鋼鐵防線去到意甲都可以稱霸。馬真拿喺華倫西亞已經係後防嘅主力，2007/08賽季季中，朗奴高文上任後，清洗球會三大功臣—艾比達、簡尼沙里斯同安古路，球隊缺乏防守中場，馬真拿被派改踢防守中場，期間表現出色，更藉住艾比達、簡尼沙里斯同安古路唔在陣成為球隊第二隊長。

2008年9月23號，華倫西亞官方網頁宣佈，馬真拿成為球隊新任隊長，今次隊長係由隊中球員選舉出嚟。

### 國家隊

1999年馬真拿代表西班牙小國腳出戰喺尼日利亞舉行嘅世青盃，並協助球隊奪得冠軍。2000年參加悉尼奧運贏得銀牌。馬真拿喺兩項賽事都係球隊嘅主力。

2002年8月21日正式成為大國腳，第一場比賽係去布達佩斯，對手係匈牙利，結果打成1:1。曾出席2004年歐洲國家盃，2006年世界盃，2008年歐洲國家盃。2008年更幫助西班牙贏咗球隊40年嚟首個重要錦標，佢亦被選為賽事嘅最佳陣容中。

榮譽
--

* 西班牙
	+ 1999年尼日尼亞世青盃
		- 冠軍
	+ 2000年夏季奧林匹克運動會男子足球
		- 銀牌
	+ 2008年歐洲國家盃
		- 冠軍

* 華倫西亞
	+ 西班牙甲組足球聯賽冠軍（2次）
		- 2001/02，2003/04
	+ 西班牙盃冠軍（1次）
		- 2008
	+ 西班牙超級盃冠軍（1次）
		- 2004
	+ 歐洲足協杯冠軍（1次）
		- 2003/04
	+ 歐洲超級盃冠軍（1次）
		- 2005

註
-

1. ↑  NUEVOS CAPITANES PARA EL VALENCIA CF 08/09: MARCHENA, ALBIOL, VICENTE Y VILLA 互聯網檔案館嘅歸檔，歸檔日期2008年9月26號，.（西班牙文）
**南澳花園**響澳門半島花地瑪堂區黑沙環海邊馬路同東北大馬路，係屬於房屋局嘅經濟房屋。

休憩區
---

2010年10月，民政總署計劃重整南澳花園休憩區，由10月29號起到11月29號諮詢社會。由於南澳花園休憩區有啲設施出現老化，民署要重整重增加設施來滿足區內居民嘅需求。工程面積九百幾平方米，主要重整休憩區嘅空間佈局同更換設施，取消原來嘅梯級同降低平台，方便老友記同殘疾人士來用。行人路地台鋪砌紅色步行磚同燒面麻石美化，亦會舉辦多啲文娛活動空間。休憩區入面加建公廁同封閉式垃圾房，重更新埋健身設備同兒童遊戲設施，增設座椅、涼亭、棋盤、狗糞箱同公共照明之類。另外響樹木數量維持唔變嘅情況下，調整而家嘅綠化帶同樹木，配合休憩區嘅整體環境。

2014年4月審計署就開始就民署對休憩用途市政設施管理進行審計工作，響2016年9月22號公佈《民政總署對休憩用途市政設施之管理工作》衡工量值式審計報告發現大量設備同衛生問題，其中三個黑點包括**西灣湖廣場同其他周邊地段**、**祐漢街市公園**同**南澳花園休憩區**。審計報告話，民署2015年相關清潔洗費就去到四仟四百幾萬葡幣，但係當局就冇對外判清潔商做監管，搞到南澳花園休憩區攝響綠化帶同石罅入面啲垃圾，成幾個月都冇人理，影響市民來嘅興趣。

意外
--

2012年4月12號凌晨零點左右，有居民行過南澳花園第二座嗰時，聽到有人嗌「救命」，懷疑有人企圖跳樓，立即報警。治安警同消防員接報到場，搵到懷疑有人企跳嘅單位，但係戶主情緒激動，拒絕開門。戶主又唔認有跳樓，只係話響屋企剁豬肉餅，唔需要任何協助。根據警方了解，戶主個仔響2008年因為交通意外死咗，家庭冇咗經濟支柱，生活陷入困境。咁多年以來都冇攞到適當賠償，所以對公共部門有抗拒，拒絕接受社工跟進同唔畀警方入去單位。

2015年2月7號，南澳花園附近發生火警，消防到場開喉將火救熄，事件入面冇人受傷。現場消息話，着火嘅棄置傢俬同雜物，火勢一度猛烈。消防初步調查認為火警有可疑，通知司警跟進。

2017年7月25號晚黑七點四十五分，南澳花園第一座對開休憩區慕拉士前地發生墮樓案，附近一間食店員工聽到一聲巨響，出去睇吓發現一個男人瞓響地下，一啲反應都冇，立即報警處理。消防救護員接報趕到，證實個男人已經死咗，用白布遮住條屍，通知司警到場調查。司警話男死者姓阮，六十三歲，澳門居民。對屍體查驗，除咗符合由高處跌落所造成嘅傷痕之外，並冇發現其他可疑或可能由刑事引致嘅傷痕。經勘查之後，懷疑死者從工業大廈天台跌落嚟死亡，現場冇發現遺書同明顯打鬥痕跡。

攷
-

1. ↑  （繁體中文）民署擬重整南澳花園休憩區[*失咗效嘅鏈*]，澳門日報，響2010年10月29號搵到。
2. ↑  （繁體中文）管理休憩設施 審計署狠批民署欠積極 互聯網檔案館嘅歸檔，歸檔日期2020年3月28號，.，自己報，響2016年9月22號搵到。
3. ↑  （繁體中文）南澳花園昨疑企跳[*失咗效嘅鏈*]，澳門日報，響2012年4月13號搵到。
4. ↑  （繁體中文）南澳花園附近火警有可疑 司警調查，澳廣視，響2015年2月7號搵到。
5. ↑  （繁體中文）男子墮樓亡初證無可疑 互聯網檔案館嘅歸檔，歸檔日期2017年7月29號，.，澳門日報，響2017年7月26號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
圖中係青沙公路尖山隧道收費站，目前已經被易通行取締。
**易通行**（英文：**HKeToll**）係香港運輸署旗下由快易通營運嘅自動道路繳費系統，呢個系統由2023年5月7號起陸續喺香港各隧道嘅收費站投入使用。呢項智慧出行措施讓駕駛人士可以透過繳費貼遙距繳交隧道費，唔使喺收費亭停車或排隊畀錢，從而令到道路更加暢順。「易通行」服務將會取代傳統「人手收費亭」同「快易通」行車道。當隧道實施「易通行」之後，有關隧道嘅收費廣場同所有收費亭將會停用並移除。

運作
--

車主將繳費貼貼喺車輛擋風玻璃上之後，通過無線射頻識別技術（RFID）同自動車牌識別技術，讓隧道現場設備讀取貼喺車輛擋風玻璃繳費貼嘅資料或擷取車輛嘅車牌影像，辨識車輛登記號碼，然後系統會自動喺預設嘅繳費戶口中扣除隧道費。如果車主未有使用「易通行」，當車輛經過收費隧道嘅時候，系統會辨別車牌號碼，車主需要喺寬限期之內補交隧道費。

易通行優點
-----

* 唔使停車
* 唔使排隊
* 唔使月費
* 唔使轉線

服務道路
----

|  |  |
| --- | --- |
| 2023年5月7號 | 青沙公路 |
| 2023年5月21號 | 城門隧道 |
| 2023年5月28號 | 獅子山隧道 |
| 2023年7月23號 | 紅磡海底隧道 |
| 2023年8月6號 | 西區海底隧道 |
| 2023年8月27號 | 東區海底隧道 |
| 2023年11月26號 | 大老山隧道 |
| 2023年12月 | 香港仔隧道 |
| 政府收返擁有權之後（2025年6月或之後） | 大欖隧道 |

出面網頁
----

* 易通行
**濠江花園**響澳門半島花地瑪堂區菜園涌邊街、菜園涌巷、菜園涌北街同白朗古將軍大馬路，係屬於房屋局嘅社會房屋。

犯罪
--

2016年7月14號，有濠江花園住戶反映，濠江花園第五座附近地下發現好多支帶血嘅針筒，懷疑有人從高處抌落來，途人都差啲中頭獎，即刻報警求助。警方到場蒐證之後，已經執走好多支針筒同物品，重記錄在案，暫時冇進一步消息。事件發生之後，有人上傳到社交網站，一度引來網民關注。有網民留言話，5月已經發生同類事件，而且已經報案，但係都冇下文；重有網民話涉事現場附近，多年來懷疑有毒品飯堂，只係因為抌針冇傷到人，所以未見警方採取行動。有附近嘅商戶話，高空抌針筒唔係第一次嘅事，警方曾經拉過兩個疑犯，但係疑犯放返出來之後問題持續，重變本加厲，期望當局加強執法，杜絕呢種情況。呢次事件涉事濠江花園部分座數係屬於社屋，部分住戶或者涉及精神問題、家庭暴力之類，情況好複雜同隱蔽。認為警方日後應該增派警力響街道巡邏，重應該同房屋局、社工局之類相關部門加強合作，適當嗰陣突擊上門巡查可疑單位，設法杜絕高空抌嘢。

意外
--

1999年4月18號，濠江花園一個單位中央石油氣系統發生爆炸，一個葡藉師奶七成燒傷。

2011年6月18號，澳門響四嗰鐘頭入面，黑沙環海濱花園同濠江花園先後發生兩單跳樓案，兩個男女死亡。現場消息話，濠江花園朝早九點左右，有住戶聽到濠江花園第四座一樓平台傳出好大聲，出去睇下咩事，發現有瞓響血跡到，頭部爆裂。消防到場證實已經死亡，通知司警調查。司警響大廈十八樓梯間，發現相信係死者嘅一對鞋同一張凳，唔排除響嗰到跳樓落來。經調查女死者姓梁，五十三歲，澳門居民，同屋企人一齊住響青洲大馬路嘉應花園，初步認為死因冇可疑。至於點解死者要到濠江花園自殺，就有待調查。兩單案都冇發現遺書。

2012年7月14號晏晝一點左右，濠江花園第四座發生懷疑企圖自殺事件。馬上派人到場調查。治安警同消防員迅即到場，搵到涉案單位嗰時，先知戶主個女因為被老豆沒收回鄉卡，唔准離開澳門，先叫兩個女仔朋友，一齊反鎖響房到。期間用重嘢頂住房門同鎖埋隻窗，有人聲稱要用毛巾焗死自己。治安警見到咁，就立即通知談判專家到場，消防亦將大廈門口對開部分路段封鎖，重移走停泊響封鎖路段泊車區嘅電單車，空出啲地方擺大型救生氣墊，同時派人游繩到間房隻窗出面戒備。事件搞足成嗰鐘，談判專家重未勸到三個女仔開門，消防員就破門入房，成功將三個女仔救出，三個人都冇受傷，唔使送院。

攷
-

1. ↑  （繁體中文）濠江花園高空飛針嚇壞人 互聯網檔案館嘅歸檔，歸檔日期2016年7月17號，.，澳門日報，響2016年7月14號搵到。
2. ↑  （繁體中文）1999年澳門大事記，澳門基金會，響1999年4月18號搵到。
3. ↑  （繁體中文）老翁婦人跳樓亡[*失咗效嘅鏈*]，澳門日報，響2011年6月19號搵到。
4. ↑  （繁體中文）少女鬧自殺惹企跳疑雲，澳門日報，響2012年7月15號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |
除特別注明外，本文所有時間都係以UTC-8時間為準。

**2018年太平洋颶風季**係每年一度全球熱帶氣旋產生週期嘅一部分。東太平洋颶風季由2018年5月15號開始；而中太平洋颶風季由2018年6月開始。爾篇文章嘅範圍只係侷限於赤道以北同國際換日線以東嘅太平洋，喺赤道以北同國際換日線以西嘅太平洋水域產生嘅風暴就叫做颱風，並被列入2018年太平洋颱風季。喺東、中太平洋產生嘅熱帶風暴分別係由美國國家颶風中心（英文：NHC）同中太平洋颶風中心（英文：CPHC）命名，國際編號分別係xxE或者係xxC。

熱帶氣旋
----

其他熱帶氣旋
------

除咗俾國家颶風中心同中太平洋颶風中心改名嘅熱帶氣旋之外，重有一啲未被命名嘅熱帶低氣壓。下面列出嗰熱帶氣旋嘅資料。

### 熱帶低氣壓01E

風暴名
---

### 東太平洋

下面嘅名將被用喺2018年喺東北太平洋形成而又被命名嘅風暴。如果有名退役嘅話，將由世界氣象組織喺2019年春天宣布。喺爾個名單中未退役嘅名將喺2024年嘅風季中再次使用。黑色體字表示今年已經用過，黑色粗體名表示個風暴活躍緊，未用嘅名就以灰色字體表示，橙色表示下一個會用嘅名。

### 中太平洋

以下嘅名將用喺2018年喺中太平洋形成嘅風暴。

|  |  |  |  |
| --- | --- | --- | --- |
| * Walaka（未用）
 | * Akoni（未用）
 | * Ema（未用）
 | * Hone（未用）
 |

颶風季影響
-----

下面圖表顯示咗**2018年太平洋颶風季**嘅所有熱帶氣旋同佢哋嘅登陸資料（如果有嘅話）。喺括號入面嘅死亡人數屬於非直接，但重係同風暴有關嘅死亡。所有破壞同死亡數字都包括風暴喺擾動同溫帶氣旋階段時嘅資料。

ACE嘅計算公式：{\displaystyle \sum \_{}^{}{\frac {{v\_{\mathrm {max} }}^{2}}{10^{4}}},}，單位係{\displaystyle 10^{4}kt^{2}}。

|  |
| --- |
| 風暴等級 |
| TD | TS | C1 | C2 | C3 | C4 | C5 |

2018太平洋颶風季統計| 風暴名 | 持續日期 | 風暴最高強度 | 最大持續風速 | 最低氣壓（百帕） | ACE | 登陸 | 損失（百萬美元） | 死亡人數 |
| --- | --- | --- | --- | --- | --- | --- | --- | --- |
| 地點 | 時間 | 風速
 |
| 01E | 5月11日－5月12日 | 熱帶低氣壓 | 55 km/h | 1006 | 0
 | 冇登陸 | 0 | 0 |
| 風季總結 |
| **1個熱帶氣旋** | 2018年5月11日－活躍緊 |   | 55km/h | 1006 | **0** | **0**次登陸 | **0** | **0** |

參考
--

1. ↑  ACE計算資料由NRL提供： 互聯網檔案館嘅歸檔，歸檔日期2018年1月1號，.，採1分鐘平均風速，每6個鐘一筆資料。

出面網頁
----


維基同享有多媒體嘅嘢：  
**2017 Pacific hurricane season**

* 美國國家颶風中心
* 美國中太平洋颶風中心
* 美國海軍實驗室
* ACE

睇埋
--

* 2018年太平洋颱風季
* 2018年大西洋颶風季
* 2018年北印度洋氣旋季
* 2017－2018年西南印度洋熱帶氣旋季
* 2017－2018年澳洲地區熱帶氣旋季
* 2017－2018年南太平洋熱帶氣旋季
* 2018－2019年西南印度洋熱帶氣旋季
* 2018－2019年澳洲地區熱帶氣旋季
* 2018－2019年南太平洋熱帶氣旋季


| * 睇
* 傾
* 改
2018年太平洋颶風季嘅熱帶氣旋 |
| --- |
| 時間軸 |
|  | 

|  |  |
| --- | --- |
| TD | 01E |

 |
| 
* **Category 分類**
* **Portal 主題**
* **Commons page 同享**

 |
赫伯特·詹姆斯·德雷珀畫咗一個女人做potpourri,1897年

**Potpourri**係香氛乾花植物，個英文字 potpourri 源自法文。將啲乾咗嘅天然有香味嘅花或植物，撈埋一齊放喺個兜或者個缽度，用嚟薰香居屋，感覺上居屋空氣會清新啲。最早都係用陶瓷兜缽，而家啲人用木製兜缽多啲。以前香氛乾花植物，要撿啲有溫和香氣唔會攻鼻嘅植物先至得，而家有啲人會加各種精油增加香味。乾咗嘅花草材料至少可以放兩三個月，乾燥過程處理得好嘅話，可以放足廿年。根據英國皇家植物園2015年一份研究報告指出，用嚟整香氛乾花嘅植物材料，超過一百科去到四百幾種，最多人用玫瑰，包括花瓣、葉、玫瑰果、玫瑰油，其他香氛乾花植物包括香柏樹皮木碎、桂皮、丁香、茴香、茉莉、薰衣草、檸檬香草、薄荷、橙皮等。整香氛乾花植物要小心唔好撿有毒嘅植物，如果加精油都唔可以太過攻鼻，加太多精油都可能會中毒，尤其是驚細蚊仔或者寵物誤食發生危險。

法國有瓷器工場響 1750年代至 1760年代，製造咗十二個船型瓷器皿，用嚟放香氛乾花植物，法國國王路易十五嘅情婦龐巴度夫人就有三個揸手。船型瓷器皿而家全世界剩番十個。

另外有一種工藝 preserved flowers 中文有多種名稱包括永生花、不凋花、保鮮花，呢個工藝注重保存花本來面貌，甚至抽走花本身嘅香味，而香氛乾花植物 potpourri 就調反轉頭同佢相反，注重香氣。

|  |  |
| --- | --- |
| Stub icon | 呢篇**Potpourri**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
「時間就係金錢，效率就係生命」係袁庚喺深圳蛇口提出嘅口號
**袁庚**，GBS（粵拼：jyun4 gang1；1917年4月23號—2016年1月31號），曾用名**歐陽汝山**（au1 joeng4 jyu4 saan1）同**歐陽珊**（au1 joeng4 saan1），係前招商銀行董事長兼中華人民共和國改革開放嘅緊要探索者，廣東省寶安縣大鵬鎮（今日嘅廣東省深圳市龍崗區）人。從1939年3月加入中國共產黨之後，做過東江縱隊聯絡處處長、東江縱隊港九大隊上校、三野二縱隊四師參謀處副處長、兩廣縱隊炮兵團團長、中共駐香港辦事處主任、胡志明顧問、香港招商局常務副董、蛇口工業區黨委書記。重參加過黃譚戰鬥、南麻臨朐戰役、昌濰戰役同濟南戰役。

中華人民共和國成立之後，先後做過中國駐印尼總領事館領事、招商局集團原常務副董事長、招商局蛇口工業區和招商銀行、平安保險等企業創始人。1981年春喺深圳蛇口開工廠時提過「時間就係金錢」同「效率就係生命」嘅口號。2003年獲香港特別行政區政府頒咗金紫荊星章畀佢。

2016年1月31號凌晨4點，佢喺深圳蛇口因病冇得醫死咗，終年98歲。

註
-

1. ↑  中国改革缔造者袁庚：首提时间就是金钱 效率就是生命 新浪 （2016-02-01）
2. ↑  袁庚獲頒授金紫荊星章[*失咗效嘅鏈*] 招商局集團
3. ↑  〈袁庚逝世〉. 招商局集團. 原著喺2016-02-04歸檔. 喺2016-01-31搵到.
**傅利葉變換**（英文：**Fourier transform**）係一種數學上嘅分析手法，將一個訊號拆做組成佢嘅頻率。

想像家陣有個週期性嘅訊號，個訊號由若干個細啲嘅週期性訊號組成，即係有啲細訊號以 5 Hz 嘅頻率出現（每秒重複 5 次），成一個 5 Hz 嘅正弦波，有啲會以 15 Hz 嘅頻率出現，成一個 15 Hz 嘅正弦波... 如此類推。呢啲活動嘅總和形成成條線嗰啲整體嘅上上落落，即係話時間點 {\displaystyle t\_{i}} 嘅微電壓 {\displaystyle \xi (t\_{i})} 可以用類似噉嘅式表示：

{\displaystyle \xi (t\_{i})=\sum A\sin(vt+\phi )}
當中 {\displaystyle A} 係一個波嘅最大振幅，{\displaystyle v} 反映頻率，而 {\displaystyle \phi } 就係相位；{\displaystyle \xi (t\_{i})=\sum A\sin(vt+\phi )} 反映嗰個波喺時間點 {\displaystyle t} 嘅振幅，而 {\displaystyle \sum (...)} 就表示唔同頻率嘅波喺 {\displaystyle t} 嘅振幅冚唪唥加埋。好似係以下嘅圖解噉：

圖入面嗰條紅線（{\displaystyle f}；唔似正弦波）可以想像成一大柞細啲嘅正弦波（柞藍線）加埋一齊。
傅立葉變換簡單講就係將每個上上落落嘅波形數據拆開，變成組成佢嘅波，估計每個頻率嘅腦電波嘅波幅同相位（例子可以睇腦電波）。傅立葉變換最基本嗰條式如下：

{\displaystyle {X}(\omega )=\int \_{-\infty }^{\infty }x(t)\ e^{-j\omega t}\,dt,}，
{\displaystyle {X}(\omega )} 係一個頻率嘅函數，而 {\displaystyle x(t)} 係一個時間嘅函數。

睇埋
--

* 波動
* 腦電圖
* 諧波分析
* 拉普拉斯變換

攷
-

1. ↑  Ward, L. M. (2003). Synchronous neural oscillations and cognitive processes. *Trends in cognitive sciences*, 7(12), 553-559.
2. ↑  Nunez, P. L. (1974). The brain wave equation: a model for the EEG. *Mathematical Biosciences*, 21(3-4), 279-297.
3. ↑  Introduction to the Fourier Transform.
侏鸕鶿
侏鸕鶿蛋
**侏鸕鶿**（學名：*Microcarbo pygmeus*）係鸕鶿科小鸕鶿屬嘅一種海雀，棲息喺亞洲西南部同歐洲東南部。呢個物種屬於一種部分遷徙嘅鳥類，即係話唔係所有雀都會過冬，而只係分佈喺較北地區嘅先會喺冬天去南方過冬；相反本來喺南方棲息嘅唔會再向南移，而係留返喺原來嘅棲息地。2018年11月中，有雀友喺新疆瑪納斯國家濕地公園發現當時喺當地棲息緊嘅鸕鶿科物種居然可以喺蘆葦稈上面降落，同過往喺當地出現、一般體型較重嘅普通鸕鶿唔同，從而知道係呢個物種喺百年之後再度喺當地出現的侏鸕鶿。本物種喺西歐都算係罕見物種。

型態描述
----

侏鸕鶿比普通鸕鶿細三分一，大概45厘米長，身體嘅毛色屬於帶金屬光澤嘅深棕色，而且個嘴無普通鸕鶿咁長。

分佈
--

侏鸕鶿嘅具體分佈範圍西起屬於東南歐嘅意大利東部，東至中亞地區嘅哈薩克、塔吉克、土庫曼同埋烏茲別克。所以同樣屬於中亞範圍嘅新疆都算係喺本物種嘅分佈範圍入面。侏鸕鶿最大分佈地係喺東南歐嘅阿爾巴尼亞、希臘、保加利亞、羅馬尼亞等巴爾幹半島國家，以及土耳其、賽浦路斯、伊朗、伊拉克、阿塞拜疆、以色列同敘利亞等西亞國家。喺羅馬尼亞，據捷克[未記出處或冇根據]鳥類學家Robert Ritter von Dombrowski喺19世紀末期嘅研究，主要分佈喺多瑙河三角洲，其次係康斯坦察縣嘅水體同埋蒙特尼亞嘅濕地。

參考
--

### 書

* Nelson, J. Brian (2006). *Pelicans, Cormorants, and Their Relatives: The Pelecaniformes*. Bird Families of the World. Oxford University Press. ISBN 978-0-19-857727-0.
* Hume, Rob (2011). *RSPB Birds of Britain and Europe* (第3rd (+CD)版). Dorling Kindersley. ISBN 978-1405362023.

### 文獻

1. 1 2  〈﻿侏鸕鶿百年後再現新疆〉. 《大公報》 (中文). 2018-11-28. 喺2019-02-07搵到.
2. ↑  "Microcarbo pygmaeus Species Distribution Map". The IUCN Red List of Threatened Species.
3. ↑  "Robert Ritter von Dombrowski, ornithologist" (英文). 原著喺2014-07-14歸檔. 喺2019-02-07搵到.

連出去
---


維基同享有多媒體嘅嘢：  
**Microcarbo pygmeus**

* 維基物種有關Microcarbo pygmaeus嘅資料
* Template:BirdLife
* Template:Avibase
* Template:InternetBirdCollection
* Template:VIREO
* Template:IUCN Map
* Template:Xeno-canto species

|  |  |
| --- | --- |
| 物種識別資訊 | 
* Wikidata: Q244319
* Wikispecies: Microcarbo pygmaeus
* ADW: Phalacrocorax\_pygmeus
* Avibase: AFF49475BDB69B4E
* BirdLife: 22696734
* BOLD: 922347
* CMS: microcarbo-pygmaeus
* eBird: pygcor2
* EoL: 45513570
* Euring: 820
* GBIF: 6066518
* IBC: pygmy-cormorant-phalacrocorax-pygmaeus
* iNaturalist: 508248
* ITIS: 824000
* IUCN: 22696734
* NBN: NHMSYS0021272426
* NCBI: 413946
* Xeno-canto: Microcarbo-pygmaeus

 |



|  |  |
| --- | --- |
|  | 呢篇同動物相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**眼鏡凱門鱷** |
| --- |
|  |
| 瀕危指標 |
| Least concern (LR/lc) |
| **物種分類** |
| 

|
|  |
|
|
| 界 | 動物界 |
|
|
|
|
|
| 門 | 脊索動物門 |
|
|
|
|
|
|
|
| 綱 | 爬蟲綱 |
|
|
|
|
|
| 目 | 鱷目 |
|
|
|
|
|
|
|
|
| 科 | 短吻鱷科 |
|
|
|
|
|
| 屬 | 凱門鱷屬 |
|
|
|
|
|
|
|
| 種 | ***C. crocodilus*** |
|

 |
|
| 二元學名 |
| ***Caiman crocodilus***（Linnaeus，1758年） |
|
|
|
| 眼鏡凱門鱷嘅分布眼鏡凱門鱷嘅分布 |
|
|
|
|
|
|
|
|
|
|
|

**眼鏡凱門鱷**，又叫**南美短吻鱷**，**凱門鱷**或**眼鏡鱷**，係一種鱷魚。因為眼前端有一條橫骨嵴，好似人戴嘅眼鏡架，因此英文名有**眼鏡鱷**之稱。普通凱門鱷體長最大可達2.5 米，啱啱孵出嚟嘅鱷魚 BB 有20 - 25 cm 長。嘴長，背面呈橄欖綠色，頭、身體、尾上有好多好多深色斑，背脊同尾巴上有深棕色或黑色嘅橫帶紋，肚 dump 係純米色或者淺黃色。初孵出嚟鱷魚 BB 下琶（頜）兩側有淡色斑，到咗大約 35cm 長嗰陣呢啲斑紋會消失晒。

分佈
--

凱門鱷係美洲鱷類分布最廣泛嘅種類。原產中南美洲，不過有人帶佢哋到佛羅里達州同古巴。呢種鱷魚根據分佈地分成幾個亞種。

生物學
---

普通凱門鱷住喺廣泛嘅水域棲息地。同其他鱷魚一樣，食物隨年齡、季節同棲息地嘅唔同而變化。鱷細個主要食無脊椎動物，特別係鞘翅目昆蟲，亦都食螺、蝦、蟹。大咗主要食脊椎動物，包括水生同陸生脊椎動物。策略包括靜靜伏喺度唔郁，偷襲路過嘅陸上脊椎動物，響水度偷襲游近嘅魚同其他水生脊椎動物，有時亦會用身體同埋尾趕啲魚到淺水處或者響開闊水體將啲魚驅趕到狹窄岸邊再捕食。

求愛行為包括跳出水面，炫耀條尾，輕咬同摩擦頭頸咁。凱門鱷響唔同地點嘅造巢活動嘅高峰期亦有唔同，一般喺潮濕季節。個巢用葉、樹枝仔、雜草同泥堆成山仔型。每次生差唔多 40 隻蛋，成個孵化期鱷魚乸有規律咁關心同埋保護巢址。鱷魚 BB 出殼時發出叫聲，鱷魚乸（有時公會幫手）將巢挖開送鱷魚 BB 落水裏面，有時乸會用嘴幫鱷胚破殼而出，重用嘴擔鱷 BB 入水。凱門鱷一世唔同時期有唔同敵人。食鱷蛋嘅動物有黑點雙領蜥、發冠長腳鷹、食蟹狐、浣熊、長鼻浣熊同戴帽猴等。食鱷魚 BB 同鱷魚仔嘅有：鯰魚呢啲肉食性魚類、龜、鱷魚、夜鷺、鸛、鷹、虎貓以及家豬。美洲豹同埋森蚺都會捉成年鱷魚食。

種群動態同保護
-------

爬蟲館 (屯門公園)裏面嘅眼鏡凱門鱷
凱門鱷分布廣，數量多，係提供國際鱷皮貿易嘅最主要種類。響原生地以外地方，佢係極具威脅性嘅外來物種。

響香港，嘉道理農場暨植物園而家養咗一條眼鏡凱門鱷，就響水鳥池嗰邊。另外，康樂及文化事務署亦喺2008年運咗一條去爬蟲館 (屯門公園)度養。

參考
--

* 《揚子鱷研究》，ISBN 7-5428-3377-4/Q‧32
* 《兩生爬行類圖鑑》，ISBN 957-469-519-0
**張天福**（1910年9月21號—2017年6月4號）係中國茶學專家，被稱為茶學泰斗。佢係《中國農業百科全書》列出嘅10位現代茶葉專家之一，重被授予「中國茶業界終身成就獎」。

張天福喺上海出世，佢係福州籍名醫世家，1932年從南京金陵大學農學院（1952年併入南京大學）畢業，1935年創辦咗中國第一間茶葉科研所——福建省立福安農業職業學校。1941年，佢成功研製中國第一部揉茶機。1957年時被劃為「右派」，直至1980年獲平反。著有《福建白茶的調查研究》、《龍巖斜背茶調查》、《梯層茶園表土回溝條墾法》等。被譽為「台茶之父」嘅吳振鐸亦都係張天福嘅學生。

佢同第一任夫人吳端宜於1946年結婚，到1991年吳去世為止共45年婚姻，育有三仔一女。2010年百歲高齡時，張天福同57歲嘅雜技演員張曉紅結婚。

2017年6月4號，張天福喺福建省福州逝世，終年106歲。

參考
--

1. 1 2 3 4 5 6 7  〈百歲茶聖張天福 一葉香茗伴百載 儉清和靜人如茶〉. 香港文匯報. 原著喺2010年5月4號歸檔. 喺2017年6月5號搵到.
2. 1 2 3  〈张天福：世纪茶人以农立国梦〉. 中國·武夷山. 原著喺2016年3月4號歸檔. 喺2017年6月5號搵到.
3. ↑  〈张天福：我一生嗜茶，茶是我的生命〉. 拙風文化網. 原著喺2016年3月4號歸檔. 喺2017年6月5號搵到.
4. ↑  〈张天福百岁再结良缘〉. 第一茶葉. 原著喺2010年3月1號歸檔. 喺2017年6月5號搵到.
5. ↑  〈中国茶界泰斗张天福茶寿辞世 享年108岁〉. 《中國新聞網》. 2017年6月4號.

|  |  |
| --- | --- |
| 權威控制 | 
* WorldCat
* VIAF: 56527195
* LCCN: nr98037752
* ISNI: 0000 0000 6433 0974
* NLA: 36727908
* NDL: 00330149

 |
**四大文明古國**係一個由二十世紀開始，喺東亞各地流行嘅亞洲中心觀點。呢種觀點認為，全世界有四個文明搖籃，分別係兩河流域文明、埃及文明、印度文明、同埋中國文明。呢種通俗嘅講法唔係學術理論，出處亦都不明。

歷史
--

喺1900年，中國人梁啓超作咗篇文，叫做《二十世紀太平洋歌》，入面有一句：「地球上古文明祖國有四：中國、印度、埃及、小亞細亞是也。」，將呢四個文明發源地發展成穩定國家嘅時期命名為「河流時代第一紀」。有啲人認為呢句句子就係「四大文明古國」說法嘅起源。

另外，日本有記錄話，日本嘅考古學者江上波夫喺第二次世界大戰之後，為咗打破歐洲中心史觀，所以就發明咗「四大文明」呢種講法，並且話文明起源有好多，講四大文明係貪口響。 按照其他日本學者嘅調查，能夠搵到首先用「四大文明」呢個字眼嘅書亦的確係日本山川出版社同江上波夫合作，喺1952年出嘅教科書『再訂世界史』入面第一次出現。

擴展
--

北韓聲稱佢哋自己有「大同江文化」，應該加埋落去四大文明度，所以算係「世界五大文明」。

參考
--

1. 1 2  川尻文彦 (2010). 〈近代中国における「文明」――明治日本の学術と梁啓超〉. 《東アジア近代における概念と知の再編成》 (日文). 国際日本文化研究センター. **35**: 131–160. doi:10.15055/00002488. ISSN 0915-2822. `{{cite journal}}`: Invalid `|ref=harv` (help)
2. ↑  森安孝夫 (2011). 〈内陸アジア史研究の新潮流と世界史教育現場への提言(基調講演1,<特集>内陸アジア史学会50周年記念公開シンポジウム「内陸アジア史研究の課題と展望」)〉. 《内陸アジア史研究》 (日文). 内陸アジア史学会. **26**: 8f. doi:10.20708/innerasianstudies.26.0\_3. ISSN 0911-8993.
3. ↑  杉山正明 (2012年6月25日). 〈書評『マヤ文明』 青山和夫著〉 (日文). 読売新聞.
4. ↑  村井淳志 (2009). 〈この歴史用語--誕生秘話と生育史の謎を解く--「四大文明」は江上波夫氏が発案した造語だった!〉. 《社会科教育》. 明治図書出版. **46** (4): 116–121.
5. ↑  〈평양이 세계 5대 문명 발상지 중 한곳?〉 (韓文). 東亞日報. 2011年6月24日.`{{cite news}}`: CS1 maint: url-status (link)